Johannes 13 | Bibel online |Terjemahan Dunia Baru\nMateus Markus Lukas Johannes Ulaon ni Apostel Rom 1 Korint 2 Korint Galatia Epesus Pilippi Kolosse 1 Tessalonik 2 Tessalonik 1 Timoteus 2 Timoteus Titus Pilemon Heber Jakobus 1 Petrus 2 Petrus 1 Johannes 2 Johannes 3 Johannes Judas Pangungkapon 1 2 3 4 5 6 7 8 9 10 11 12 13 14 15 16 17 18 19 20 21\nDisunsi Jesus pat ni angka siseanna (1-20)\nDipaboa Jesus taringot tu si Judas na laho manjehehon ibana (21-30)\nParenta na imbaru (31-35)\n“Molo masihaholongan hamu” (35)\nSurirang taringot tu si Petrus na so mangakkui Jesus (36-38)\n13 Andorang so Perayaan Paska, nunga diboto Jesus naung jumpang tingkina naeng tadingkononna ma portibi on laho mandapothon Ama i. Dihaholongi Jesus do angka siseanna na adong di portibi on jala dihaholongi do nasida sahat ro di ujungna. 2 Di borngin i rap mangan do nasida, alai nunga dirajai Sibolis roha ni si Judas Iskariot anak ni si Simon laho manjehehon Jesus. 3 Nunga diboto Jesus naung dipasahat Ama i saluhutna tu tanganna. Diboto ibana do na sian Debata ibana jala na ingkon mulak do ibana tu Debata. 4 Di tingki na mangan i nasida, jongjong ma Jesus jala dibungka ibana ma abit luarna. Dung i dibuat ma anduk jala dialithon tu gontingna. 5 Dibahen ibana ma aek tu baskom, disunsi* ibana ma pat ni angka siseanna i jala dilap dohot anduk na di gontingna i. 6 Dung i sahat ma Jesus tu si Simon Petrus. Didok si Petrus ma, “Naeng sunsionmu do pathu, Tuan?” 7 Dialusi Jesus ma ibana, “Ndang saonari antusanmu na hubahen i, haduan pe.” 8 Didok si Petrus ma tu Jesus, “Ndang loasonku sunsionmu pathu, Tuan.” Didok Jesus ma, “Molo ndang husunsi* patmi, ndang boi ho rap dohot ahu.” 9 Didok si Simon Petrus ma, “Tuan, unang ma holan pathu sunsi dohot ma tanganku nang ulungku.” 10 Didok Jesus ma tu ibana, “Manang ise naung maridi nunga ias be dagingna, alani i holan patna nama na porlu disunsi.* Ai ias do hamu, alai ndang sude hamu ias.” 11 Ai diboto Jesus do ise na laho manjehehon ibana. Alani i do didok ibana, “Ndang sude hamu ias.” 12 Dung sae disunsi* Jesus pat ni nasida, dipangke ibana ma muse abit luarna i. Hundul ma muse ibana jala didok ma tu nasida, “Diantusi hamu do na hubahen i tu hamu? 13 Dijou hamu do ahu ‘Guru’ dohot ‘Tuan’ jala tingkos do na nidokmuna i. 14 Nang pe ahu Tuan jala Guru, husunsi* do patmuna. Alani i, hamu sama hamu pe patut do manunsi pat ni donganmuna. 15 Nunga hupatuduhon sitiruon tu hamu, asa ulahononmuna songon na hubahen i tu hamu. 16 Tutu do na hudok on tu hamu, ndang umbalga hatoban sian tuanna. Jala ndang umbalga halak na disuru sian na marsuru ibana. 17 Saonari nunga diboto hamu angka i, alai marlas ni roha ma hamu molo diulahon hamu i. 18 Ndang tu hamu sude hatangkon, ai hutanda do na hupillit. Alai masa pe i, asa saut do hata ni na tarsurat i, ‘Halak na rap mangan dohot ahu, i do mangalo ahu.’* 19 Hupaboa do i saonari tu hamu andorang so masa dope i. Asa molo dung masa i, porsea ma hamu ahu do na pinaboa ni na tarsurat i. 20 Tutu do na hudok on tu hamu, manang ise na manjalo halak na husuru, na manjalo ahu do i. Jala manang ise na manjalo ahu, na manjalo Ibana na marsuru ahu do i.” 21 Dung didok Jesus songon i, marsak ma ibana, jala tangkas ma didok, “Tutu do na hudok on tu hamu, adong do sahalak sian hamu na laho manjehehon ahu.” 22 Masiberengan ma angka sisean i, ala ndang diboto nasida ise na nidok ni Jesus. 23 Sahalak sian sisean i, na hinaholongan ni Jesus, hundul jonok tu* ibana. 24 Dibahen si Simon Petrus ma tanda tu sisean i jala ninna ma, “Ise do na nidokna i?” 25 Dung i lam dipajonok sisean i ma tu Jesus jala ninna ma, “Tuan, ise do na nidokmi?” 26 Ninna Jesus ma mangalusi, “Manang tu ise hulehon roti na husornophon on, i ma ibana.” Dung i disornophon ibana ma roti i, jala dilehon ma i tu si Judas anak ni si Simon Iskariot. 27 Dung dijalo si Judas roti i, dirajai Sibolis ma rohana. Ninna Jesus ma tu ibana, “Hatop ma ulahon na laho sibahenonmi.” 28 Alai ndang adong sian na hundul disi na mamboto boasa didok Jesus songon i tu ibana. 29 Ala si Judas do na maniop kotak ni hepeng, dirimpu na deba ma na disuru Jesus ibana manuhor na porlu tu perayaan i manang mangalehon hepeng tu na pogos. 30 Dung dijalo si Judas roti i, pintor kaluar ma ibana jala nunga borngin tingki i. 31 Dung laho si Judas, didok Jesus ma, “Saonari dipasangap ma Anak ni jolma i jala marhite ibana dipasangap ma Debata. 32 Pasangapon ni Debata ma Anak ni jolma i jala hatop ma i bahenonna. 33 Hamu angka ianakhonku, ndang leleng be ahu rap dohot hamu. Luluanmuna ma ahu, alai songon na hudok tu halak Jahudi, dohononku ma i muse tu hamu saonari, ‘Ndang boi hamu ro tu inganan sitopotonki.’ 34 Hulehon ma tu hamu parenta na imbaru, masihaholongan ma hamu. Songon ahu na mangkaholongi hamu, hamu pe ingkon masihaholongan ma. 35 Molo masihaholongan hamu, botoon ni sude jolma ma na siseanku hamu.” 36 Disungkun si Simon Petrus ma Jesus, “Tuan, naeng tudia do ho laho?” Dialusi Jesus ma, “Ndang boi dope ihuthononmu ahu saonari tu inganan sitopotonki. Alai ihuthononmu ma ahu haduan.” 37 Disungkun si Petrus ma muse, “Boasa ndang boi ihuthononku ho saonari Tuan? Rade do ahu mate humongkop ho.” 38 Dialusi Jesus ma, “Rade do ho mate humongkop ahu? Tutu do na hudok on tu ho, ndang martahuak dope manuk, nunga tolu hali dohononmu na so ditanda ho ahu.”\n^ Manang “diburi”.\n^ Manang “huburi”.\n^ As. “diangkat ibana do tumitna mangalo ahu”.\n^ As. “tu andora ni”.


II SAMUEL 17 - BIBLE & BUKU ENDE ONLINE\n17:1 Dung i ro ma hata ni si Ahitopel tu si Absalom: Ua loas ma ahu mamillit sampulu dua ribu halak, asa borhat ahu mangeak si Daud borngin on.\n17:2 Asa hurampok ibana binsan loja dope jala daukdauk tanganna, asa godoron ibana hubahen, gabe maporus sandok situan na torop angka na rap dohot ibana, laos bunuonku ma rajai sasadasa.\n17:3 Dung i togihononku ma sude na torop i mulak tu ho. Ia dung mulak sude jolma i, jumpang ma songon na pinangido ni roham, mardame ma sandok na torop i.\n17:4 Jadi lomo ma roha ni si Absalom di hata i, lomo dohot roha ni sude sintua ni Israel.\n17:5 Alai ninna si Absalom ma: Ua jinou ma dohot si Husai, halak Arki, asa itatangi manang beha dohononna taringot tusi.\n17:6 Jadi dung ro si Husai tu jolo ni si Absalom, ninna si Absalom ma mandok ibana: Songon on do hata ni si Ahitopel; atehe patulusonta do hatana i, manang ndang? Ia ho beha dohononmu?\n17:7 Jadi ninna si Husai ma mandok si Absalom: Ndang denggan aturan na niaturhon ni si Ahitopel anggo sahalion.\n17:8 Angkup ni ninna si Husai: Ditanda ho do roha ni amangmu dohot roha ni halakna, ai angka na begu do nasida jala na todos be di ari, songon gompul di ladang tahe na agoan anak. Angkup ni baoa na somal marmusu hian amangmu, ndang tagamon marborngin ibana rap dohot na torop i.\n17:9 Ida ma, ra tung martabuni ibana nuaeng di sada barungbung, manang di sada inganan na asing. Jadi tung sura tinggang deba mate sian nasida di mulana on, gabe dibege na umbegesa, dohononna ma: Nunga talu halak na torop angka na mangihuthon tu si Absalom.\n17:10 Tung sura pe ulubalang manang ise, jala parateate songon singa, godoron situtu do ateatena; ai sandok Israel umbotosa ulubalang do amanta, jala halak na begu do angka donganna i.\n17:11 Dibahen i anggo ahu mangaturhon, ingkon jolo papunguonmu tu lambungmu sandok Israel, olat ni Dan sahat ro di Beerseba, songon horsik di topi ni laut toropna, jala ho sandiri manguluhon tu tongtangan.\n17:12 Dung i sahali ro hita mandopang ibana di sada inganan manang didia jumpang hita ibana, asa itarongom ibana songon hadadabu ni nambur tu tano, jadi ndang tagamon adong teba sian ibana dohot sian sude halak angka na rap dohot ibana, nanggo sahalak.\n17:13 Alai tung sura manginsurut ibana tu sada huta, ingkon bahenon ni sandok Israel tu huta i angka jorat, laho mangarumpakkon huta i sahat ro di batang aek, paima so adong be jumpang disi nanggo sada batu metmet.\n17:14 Dung i ninna si Absalom dohot sude halak Israel ma: Dumenggan do aturan ni si Husai, halak Arki, sian aturan ni si Ahitopel. Alai tahe marharoroan sian Jahowa do hata i laho manundati tahi ni si Ahitopel na denggan i nian, asa diparo Jahowa hamagoan tu si Absalom.\n17:15 Dung i ninna si Husai ma tu si Sadok dohot tu si Abiatar, malim na dua i: Songon on songon on diaturhon si Ahitopel tu si Absalom dohot tu angka sintua ni Israel, alai songon on songon on anggo ahu mangaturhon.\n17:16 On pe, hatop ma suru hamu halak mamboan barita i tu si Daud mangalumbahon: Unang ho marborngin di angka hatariparan laho tu halongonan: Hatop ma ho taripar tagonan, asa unang tarbondut rajai ro di sandok situan natorop angka na rap dohot ibana.\n17:17 Alai anggo si Jonatan dohot si Ahimas jongjong do di lambung sumur Enrogel. Dung i laho ma sada naposo boruboru pasahathon barita i tu nasida, asa laho nasida paboahon barita i tu raja Daud; ai ndang jadi mullop nasida laho masuk tu huta i.\n17:18 Hape diida sada dakdanak nasida, gabe dipaboa tu si Absalom. Alai hatop do nasida na dua mardalan, gabe masuk nasida tu jabu ni sada halak di Bahurim; adong di ibana sada sumur di alamanna, gabe mijur nasida tusi.\n17:19 Dung i dibuat parompuan i ma tutupna i jala di paherbang di atas baba ni sumur i, laos disirsirhon tusi monis, asa unang mamoto halak disi.\n17:20 Dung i ro ma angka naposo ni si Absalom mandapothon parompuan i tu jabu, angka ninna ma: Didia do si Ahimas dohot si Jonatan? Alai ninna parompuan i ma mandok nasida: Nunga ditaripari nasida sunge na metmetan! Jadi dung mutu rohanasida mangalului, hape ndang jumpangsa, gabe mulak nasida tu Jerusalem.\n17:21 Jadi dung laho angka jolma i manaek ma nasida sian sumur i, laos mardalan mamboan barita i tu raja Daud, angka ninna nasida ma mandok si Daud: Hehe borhat ma hamu jala hatop taripari hamu sunge i, ai songon on do diaturhon si Ahitopel mangalo hamu.\n17:22 Jadi borhat ma si Daud ro di sude na torop i angka na rap dohot ibana, jala ditaripari nasida batang aek Jordan; tole torang ari manogotna i, ndang adong be teba nanggo sada, na so manaripari Jordan i.\n17:23 Alai dung diida si Ahitopel na so tulus aturanna i, dipalanoi ma halodena, laos borhat ibana laho muli tu jabuna di hutana i; dung martona ibana tu isi ni bagasna, maningkot ma ibana laos mate, gabe ditanom halak ibana di bagasan tanoman ni amana.\n17:24 Ianggo si Daud sahat ma tu Mahanaim; alai anggo si Absalom ditaripari ma Jordan, ibana ro di sude halak Israel donganna i.\n17:25 Dung i dipabangkit si Absalom ma si Amasa bahen partogi ni parangan, singkat ni si Joab. Alai anggo si Amasa, anak ni sada baoa na margoar si Jeter halak Ismael, na marjolmahon si Abigail, boru ni si Nahas, anggi ni Nai Seruia, ina ni si Joab.\n17:26 Dung i marsaro ma Israel dohot si Absalom di tano Gilead.\n17:27 Jadi dung sahat si Daud tu Mahanaim, ro ma si Sobi, anak ni si Nahas, sian Rabba ni halak Amon, dohot si Mahir, anak ni si Ammiel sian Lodebar, dohot si Barsilai halak Gilead sian Regolim.\n17:28 Angka na mamboan bantal, balanga, mangkuk tano tangko, dahanon sipulut dohot dahanon hian, itak omping, dalidali, hadio dohot dahanon na sinaok.\n17:29 Tole muse situak ni loba dohot mantega dohot birubiru dohot susu ni lombu na nialhotan mangalehon tu si Daud dohot tu na torop, angka donganna i panganonnasida; ai ninna rohanasida: Nunga male na torop i, jala galegale jala mauas di halongonan.


Location Abruzzes, location de vacances Abruzzes | Maeva.com - page 2\n93 offres de Location vacances Abruzzes dès 518 €/7nuits\nDim. 21 mars au Dim. 28 mars = 481 €\nDim. 21 mars au Dim. 28 mars = 635 €


II Musa 4 | Alkitab TOBA\n← II Musa 5\nII Musa 3 →\n4:1 Dung i ninna si Musa ma mangalusi: Ida ma, ra tung ndang porsea nasida di ahu, jala ndang tangihononna soarangki, dohononnasida ma tagamon: Ndang tutu diida ho Jahowa.\n4:2 Jadi ninna Jahowa ma tu ibana: Aha do i na di tanganmi? Tungkot do i, ninna.\n4:3 Dung i ninna Jahowa ma: Reongkon ma i tu tano! Jadi direongkon ma tu tano, gabe ulok ma i, jadi maporus ma si Musa maradophon ulok i.\n4:4 Alai ninna Jahowa ma tu si Musa: Surdukkon ma tanganmi, jala tangkup ihurna. Jadi disurdukkon ma tanganna manangkupsa, jadi sumuang gabe tungkot di bagasan tanganna.\n4:5 Porsea ma nasida bahenon ni, paboa naung diida ho Jahowa, Debata ni ompunasida, Debata ni si Abraham, Debata ni si Isak dohot Debata ni si Jakkob.\n4:6 Angkup ni didok Jahowa tu ibana: Ua surukkon tanganmi tu bagasan gedekgedekmi. Jadi disurukkon ma tanganna tu bagasan gedekgedekna, jala dienet muse, ida ma, nunga puruon tanganna, mamontar songon hapur.\n4:7 Dung i ninna Jahowa muse: Ulahi surukkon tanganmi tu gedekgedekmi, jadi diulahi tanganna tu gedekgedekna, jala dung dienet muse sian gedekgedekna, ida ma, nunga sumuang, songon sibukna hian.\n4:8 Molo so porsea nasida di ho, jala ndang ditangihon soara ni tanda parjolo i, sai porsea do nasida bahenon ni soara ni tanda paduahon i.\n4:9 Alai molo so porsea nasida dohot di tanda paduahon on jala ndang ditangihon soaram, tahui ma aek sian batang aek i, jala usehon tu tano na mahiang, gabe mudar ma aek na binuatmi sian batang aek i, dung ro di na mahiang i.\n4:10 Alai ninna si Musa ma tu Jahowa: Iale Tuhanku, ianggo ahu ndang jolma parhata ahu, nang olat ni nantuari, nang olat ni nantuarisada, nang olat ni dung mangkatai Ho dohot naposom, ai dokdok do pamanganku jala hallang dilangku.\n4:11 Dung i ninna Jahowa ma tu ibana: Tung ise ma mambahen marpamangan jolma i? Tung ise mambahen na ngungu manang na nengel, manang na marnida, manang na mapitung? Nda Ahu, Jahowa do?\n4:12 On pe, laho ma ho, hudongani pe pamanganmi, hupodahon pe tu ho sidohononmu.\n4:13 Dung i ninna si Musa muse: Iale Tuhan, ua suru ma manang ise lomo ni roham!\n4:14 Jadi tarrimas situtu ma Jahowa mida si Musa, didok ma: Nda disi do si Aron, hahami, marga Lepi, huboto do pande ibana mangkatai, ida ma huhut, ipe ruar ibana manjumpangkon ho, ia dung ho diida, las ma rohana di bagasan.\n4:15 Dung i pangkulingi ma ibana, jala tuturhon angka hata i tu pamanganna, hudongani pe pamanganmu dohot pamanganna, hupodahon pe tu hamu sibahenonmuna.\n4:16 Ibana pe singkatmu mandok tu bangso i, ibana hira pamanganmu, jala ho hira Debatana.\n4:17 Tiop ma dohot tungkot on di bagasan tanganmu, hitehitem mambahen angka tanda i muse.\n4:18 Dung i laho ma si Musa, mulak tu si Jetro, simatuana i, didok ma tu ibana: Ua loas ma ahu laho, asa mulak ahu tu hahaanggingku, angka na di Misir, asa huida, manang na mangolu dope nasida. Dung i ninna si Jetro ma tu si Musa: Laho ma ho mardamedame.\n4:19 Dung i ninna Jahowa ma tu si Musa di Midian: Laho ma ho mulak tu Misir, ai nunga mate sude halak, angka na tumahi hosam.\n4:20 Jadi diboan si Musa ma jolmana dohot angka anakna, jala dipahundul nasida tu halode, asa mulak tu tano Misir. Ditiop si Musa huhut tungkot ni Debata di bagasan tanganna.\n4:21 Dung i ninna Jahowa muse tu si Musa: Ingot ma di hamumulakmu tu tano Misir patupahon luhut halongangan, di jolo ni raja Firaun, angka na hupasahat tu tanganmu. Alai anggo Ahu patangkangonku ma rohana, asa unang diloas bangso i laho.\n4:22 Dung i dohononmu ma tu raja Firaun: Songon on do hata ni Jahowa: Anakku sihahaan do Israel.\n4:23 Alai hatangku tu ho: Loas ma anakku laho, asa dioloi Ahu. Molo tung manjua ho mangaloas ibana, ida ma, sai bunuonku do anak buhabajum.\n4:24 Hape di tongan dalan dung sahat tu parbornginan, ro ma Jahowa manoro ibana, naeng mambunu.\n4:25 Jadi dibuat si Zippora ma sada batu na tajom, jala disunat sibursibur ni anakna, jala direongkon tu lambung patna, jala ninna ma: Pangoli mudar do ho di ahu.\n4:26 Jadi dipalua Jahowa ibana. Alai didok pe: Pangoli mudar, ala parsunaton i do.\n4:27 Dung i ninna Jahowa ma tu si Aron: Laho ma ho manjumpangkon si Musa tu halongonan; jadi laho ma ibana, gabe pajumpang nasida di lambung dolok ni Debata, jala diumma ibana.\n4:28 Jadi dipaboa si Musa ma tu si Aron sude hata ni Jahowa, na marsuru ibana dohot sude tanda, angka na tinonahonna tu ibana.\n4:29 Jadi laho ma si Musa dohot si Aron, jala dipaluhut nasida ma sude angka sintua ni halak Israel.\n4:30 Dung i dihatahon si Aron ma sude hata, angka na pinaboa ni Jahowa tu si Musa, jala dipatupa ma angka tanda di jolo ni bangso i.\n4:31 Jadi porsea ma bangso i; jala dung dibege nasida panatap ni Jahowa di halak Israel, na tinatapna i pardangolannasida, mangunduk be ma nasida jala marsomba.


Die 10 Besten Hotels nahe Parrocchia di Santa Maria\nBeste Hotels nahe Parrocchia di Santa Maria, Castelnuovo del Garda\nVia Castello 25, 37014, Castelnuovo del Garda, Italien\nLesen Sie Bewertungen zu Parrocchia di Santa Maria.\n1.525 von 7.112 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Parrocchia di Santa Maria\n1,7 km von Parrocchia di Santa Maria\n3,9 km von Parrocchia di Santa Maria\n3,1 km von Parrocchia di Santa Maria\n4,7 km von Parrocchia di Santa Maria\n9,6 km von Parrocchia di Santa Maria\n5,6 km von Parrocchia di Santa Maria\n10,7 km von Parrocchia di Santa Maria\n6,9 km von Parrocchia di Santa Maria\n5,3 km von Parrocchia di Santa Maria\n11,5 km von Parrocchia di Santa Maria\n7,4 km von Parrocchia di Santa Maria\n7,3 km von Parrocchia di Santa Maria\n6,2 km von Parrocchia di Santa Maria\n7,1 km von Parrocchia di Santa Maria\n6,4 km von Parrocchia di Santa Maria\n7,8 km von Parrocchia di Santa Maria


Epesus 3 | Bibel online |Terjemahan Dunia Baru\nDohot do na so Jahudi tu rahasia na badia (1-13)\nJaloon ni halak na so Jahudi ma na songon dijalo Kristus (6)\nSangkap ni Debata na saleleng ni lelengna (11)\nManangiangkon halak na di Epesus asa mangulahon hombar tu parbinotoan ni nasida (14-21)\n3 Ahu si Paulus, dipenjarahon alani Kristus Jesus, humongkop hamu na sian bangso na asing. 2 Tontu nunga dibege hamu naung hujalo tanggung jawab laho mangurupi hamu asa mandapot laba sian asi ni roha ni Debata na mansai balga i. 3 Marhite pangungkapon do dipaboa tu ahu rahasia na badia i, songon naung hutaringoti nangkin saotik. 4 Alani i molo dung dijaha hamu surat on, botoonmuna ma naung huantusi rahasia na badia taringot tu Kristus i. 5 Najolo, ndang dipaboa rahasia i tu angka jolma. Alai saonari, nunga dipaboa i marhite tondi parbadia tu angka apostelna na badia dohot tu angka panurirang. 6 On ma rahasia i: Jaloon ni angka halak na so Jahudi ma songon naung dijalo Kristus Jesus i, ala marsada nasida dohot ibana jala gabe sada punguan* ma nasida. Jaloon ni nasida ma baga-baga songon naung dijanjihon Debata tu hita alani barita na uli. 7 Ahu do na mangurupi hamu mangantusi rahasia na badia na hombar tu asi ni roha ni Debata na mansai balga i. Dilehon ibana do tu ahu silehon-lehon on laho patuduhon huasona. 8 Ahu ma na ummetmet sian sude angka na badia. Alai tu ahu do dilehon asi ni roha na mansai balga i. Alani i ma hupaboa tu angka bangso barita na uli taringot tu pasu-pasu na mansai balga na sian Kristus i. 9 Jala marhite ahu, sude ma jolma mamboto songon dia Debata na manompa saluhutna, pasauthon rahasia na badia naung leleng ditabunihon Ibana.* 10 Jala marhite huria, gabe diboto angka pamarenta dohot angka parhuaso na di banua ginjang i ma bisuk ni Debata na dipatuduhon sian marragam cara. 11 Hombar do on tu sangkap ni Debata na saleleng ni lelengna na laho pasautonna marhite Kristus Jesus Tuanta i. 12 Ala porsea hita tu Jesus, gabe pos ma rohanta martangiang tu Debata jala ndang ganggu be rohanta paboahon taringot tu ibana tu angka halak. 13 Alani i, hupangido ma asa unang marmetmet ni roha hamu alani hasusaan na hutaon humongkop hamu. Ai gabe sangap do hamu dibahen i. 14 Alani i ma ahu marsomba tu Ama i. 15 Ai alani Ibana do umbahen na adong sude keluarga na di surgo dohot na di tano on. 16 Martangiang do ahu tu Debata na marmulia i asa anggiat dipatogu rohamuna marhite tondi parbadiana, 17 jala marhite haporseaonmuna, anggiat ma maringanan Kristus i di rohamuna di bagasan holong. Anggiat ma togu jala marsihohot hamu di ginjang ni fondasi ni haporseaonmuna 18 asa songon sude angka na badia i, tangkas ma botoonmuna bidangna, ganjangna, timbona dohot bagas ni parbinotoan taringot tu Debata. 19 Jala asa diboto hamu holong ni Kristus na tumimbo sian sude parbinotoan. Dung i gabe adong ma di hamu sude parange ni Debata na tajalo sian Ibana. 20 Marhite huaso ni Debata na mangula di bagasan dirinta, bahenonna do gumodang sian na tapangido dohot na tapingkiri. 21 Di Ibana ma hasangapon na saleleng ni lelengna marhite huria dohot Kristus Jesus. Amen.\n^ Manang “sada daging”.\n^ As. “buni di bagasan Debata”.


IV Musa 22 | Alkitab TOBA\n← IV Musa 23\nIV Musa 21 →\n22:1 Dung i borhat muse halak Israel jala marsaro di angka adaran ni Moab di bariba ni Jordan, tondong ni Jeriko.\n22:2 Jadi dung diida si Balas, anak ni si Zippor, saluhut naung binahen ni Israel tu halak Amori.\n22:3 Godoron situtu ma Moab maradophon bangso i, ala bolonna, jala tahuton Moab mida halak Israel i.\n22:4 Dung i ro ma hata ni Moab tu angka sintua ni Midian: Suda ma nuaeng dilaton ni bangso on saluhut na humaliang hita, songon pandilati ni jonggi di tumburtumbur di ladang. Alai si Balas, anak ni si Zippor uju i raja di Moab.\n22:5 Dung i disuru ibana ma angka suruanna manopot si Bileam, anak ni si Beor, tu Petor na martopihon (Euprat) di bagasan luat ni angka anak ni bangsona, asa dijou nasida ibana, ninna ma: Ida ma, nunga ruar sada bangso sian Misir, ida ma, pola ditutup sandok tano i, nunga pola marsaro nasida patondong dohot ahu.\n22:6 Nuaeng pe sai ro ma ho, bura i ma di ahu bangso on, ai gumogo do nasida sian ahu, anggiat tung dapot tartaluhon ahu bangso i, laos onjaronku do i sian luaton, ai nunga tangkas huboto, manang ise na pinasupasum dapotan pasupasu, jala manang ise na binuraanmi hona bura do.\n22:7 Jadi mardalan ma angka sintua ni Moab dohot angka sintua ni Midian jala upa pangarundingon di bagasan tangannasida, laos sahat ma nasida tu si Bileam jala dipatolhas tu ibana angka hata ni si Balas.\n22:8 Dung i ro ma hatana tu nasida: Marborngin ma hamu dison saborngin on, asa hulehon alus tu hamu, marguru tu hata ni Jahowa tu ahu. Jadi tading ma angka induk ni Moab di lambung ni si Bileam.\n22:9 Dung i ro ma Debata manopot si Bileam, ninna ma: Ise do angka baoa on na rap dohot ho?\n22:10 Dung i ninna si Bileam ma tu Debata: Si Balas, anak ni si Zippor, raja ni Moab marsuru suruanna manopot ahu.\n22:11 Ida ma, nunga ruar sada bangso sian Misir jala ditutup sandok tano i, ninna, nuaeng pe, sai ro ma ho mamburai bangso i di ahu, anggiat tung dapot ahu porangonku ibana, laos onjaronku ibana.\n22:12 Alai ninna Debata ma tu si Bileam: Ndang jadi ho mardalan udur dohot nasida, jala ndang jadi buraanmu bangso i, ai na pinasupasu do i.\n22:13 Dung i hehe ma si Bileam manogotna i, laos didok ma tu angka induk ni si Balas: Muli ma hamu tu tanomuna, ai manjua do Jahowa mangaloas ahu mardalan udur dohot hamu.\n22:14 Dung i borhat ma angka induk ni Moab, jala sahat nasida tu si Balas, angka ninna ma: Manjua do si Bileam mardalan udur dohot hami.\n22:15 Dung i diulahi si Balas dope marsuru angka induk tumorop jala marmuliaan sian parjolo i.\n22:16 Jadi dung sahat nasida tu si Bileam, ninna nasida ma tu ibana: Songon on do hata ni si Balas, anak ni si Zippor: Sai unang olo ho sundatan mardalan manopot ahu!\n22:17 Ai tung na marsangap situtu do ho bahenonku, jala manang aha pe sidohononmu tu ahu, sai bahenonku do i. Antong sai ro ma ho, jala bura i di ahu bangso on!\n22:18 Alai ninna si Bileam ma mangalusi angka naposo ni si Balas: Tung sura pe gok jabuna perak dohot sere dilehon si Balas tu ahu, ndang halaosan ahu hata ni Jahowa, Debatangku, mangulahon hata na metmet manang na balga.\n22:19 Nuaeng pe na tading ma hamu dison, nang saborngin on, asa huboto, manang dia dope hata ni Jahowa tu ahu.\n22:20 Dung i ro ma Debata bornginna i manopot si Bileam jala ninna ma mandok ibana: Ala naung ro angka baoa i manjou ho, antong hehe ma ho mardalan udur dohot nasida, alai holan hata sipaboaonku tu ho do na jadi bahenonmu.\n22:21 Tole manogotna i hehe ma si Bileam jala dipalanoi halodena boruboru jala mardalan ibana udur dohot angka induk ni Moab.\n22:22 Alai marpiarpiar ma rimas ni Jahowa ala mardalan ibana, jala jongjong suruan ni Jahowa di tongan dalan naeng mangalo ibana. Alai marsihundul di halodena anggo ibana, jala dua halak naposona donganna.\n22:23 Dung i diida halode i ma suruan ni Jahowa jongjong di tongan dalan marpodang sintak di bagasan tanganna, jadi manimbil ma halode i sian dalan laho tu ladang; alai sai dilombuti si Bileam ma halode i paulakkon tu dalan nian.\n22:24 Dung i jongjong ma suruan ni Jahowa di dalan na sompit di holangholang ni angka porlak anggur, jala parik do angkupangkup be.\n22:25 Jadi dung diida halode i suruan ni Jahowa, dihapithon ma ibana tu parik, gabe tardugus pat ni si Bileam tu parik, gabe didatdati ma mangalombuti halodena i.\n22:26 Dung i mardalan ma suruan ni Jahowa dumao dope jala jongjong tu inganan na sompit situtu, na so adong dalan parhusoranna tu siamun manang tu hambirang.\n22:27 Dung diida halode i suruan ni Jahowa pola somsam di toru ni si Bileam halode i, jadi marpiarpiar ma rimas ni si Bileam, gabe dilombuti halode i dohot tungkotna.\n22:28 Dung i dibungka Jahowa ma baba ni halode i, gabe didok ma tu si Bileam: Aha ma na hubahen tu ho, umbahen lombutanmu ahu nunga pola tolu hali?\n22:29 Dung i ninna si Bileam ma tu halode i: Ala naung pininggilanmu rohangku, tung sura adong podang di bagasan tanganku, ingkon bunuonku do ho nuaeng.\n22:30 Dung i ro ma hata ni halode i mangalusi si Bileam: Nda ahu do nian halodem, naung hinundulanmu olat ni dung ho nampuna ahu rasirasa sadarion? Tung dung ma somal ahu mambahen songon i tu ho? Jadi ninna si Bileam ma: Ndang nian.\n22:31 Dung i dipatonggor Jahowa ma mata ni si Bileam, asa diida suruan ni Jahowa jongjong di tongan dalan marpodang sintak di bagasan tanganna; jadi dipaunduk si Bileam ma ibana, laos marsomba manungkap tu tano.\n22:32 Dung i ro ma hata ni suruan ni Jahowa mandok tu ibana: Boasa tung lombutanmu halodem, nunga pola tolu hali? Ida ma, Ahu do ruar naeng mangalo ho, ai pate tu hamagoan do dalan i di jolongku.\n22:33 Balik do halode i jumolo marnida Ahu, gabe manimbil maradophon Ahu pola tolu hali; tung sura so manimbil halode i maradophon Ahu, sai ho do bunuonku, alai anggo halode i pangoluonku do.\n22:34 Dung i ninna si Bileam ma tu suruan ni Jahowa: Nunga mardosa ahu, alai ndada huboto ho jongjong di dalan naeng mangambat ahu. Nuaeng pe molo sogo roham, asa mulak ahu.\n22:35 Dung i ninna suruan ni Jahowa ma tu si Bileam: Mardalan ma ho udur dohot angka baoa i; alai ingkon holan hata sipaboaonku tu ho, i do hatahononmu. Jadi mardalan ma si Bileam udur dohot angka induk ni si Balas.\n22:36 Jadi dung dibege si Balas naung ro si Bileam, ruar ma ibana manomunomu ibana sahat ro di huta ni Moab na martopihon Arnon, apala di partalpahan ni luatna.\n22:37 Dung i ninna si Balas ma tu si Bileam: Nda nunga husuru suruanku manopot ho mangalapi ho nian? Boasa so pintor ro ho tu ahu? Dirimpu roham huroha na so tarpasangap ahu ho, songon patutna?\n22:38 Dung i ninna si Bileam ma mangalusi si Balas: Ida ma nunga ro ahu nuaeng manopot ho? Nuaeng pe tung tarbahen ahu ma mandok manang aha? Hata na niampehon ni Debata tahe tu bagasan pamanganku, ingkon i do hatahononku.\n22:39 Dung i mardalan ma si Bileam udur dohot si Balas, gabe sahat nasida tu Kiryat-Huzzot.\n22:40 Dung i dipelehon si Balas ma angka lombu dohot birubiru, jala ditongoshon jambar todoan tu si Bileam dohot tu induk, angka na rap dohot ibana.\n22:41 Tole manogotna i diarahon si Balas ma si Bileam manogihon ibana nangkok tu atas angka tombak ni Baal, asa sian i ditatap sandok bangso i.


II Musa 10 | Alkitab TOBA\n← II Musa 11\nII Musa 9 →\nAugust 21, 2008 · 14:15\n10:1 Dung i ninna Jahowa ma tu si Musa: Laho ma ho tumopot Firaun, ai nunga hupatangkang rohana dohot roha ni angka naposona, asa hupatupa angka tandangkon di tongatongana.\n10:2 Asa dipajojor ho sogot tu pinggol ni anakmu dohot pahompum, na hubahen i di Misir dohot tandangku angka na hupatindang di tongatonganasida, asa tung diboto hamu, Ahu do Jahowa.\n10:3 Jadi laho ma si Musa dohot si Aron tumopot Firaun, jala didok ma tu ibana: Songon on do tona ni Jahowa, Debata ni halak Heber: Sadia leleng on juaonmu paundukkon roham maradophon Ahu? Loas ma laho bangsongku, asa disomba nasida Ahu.\n10:4 Alai molo manjua ho mangaloas bangsongku laho, ida ma paroonku ma marsogot angka sihapor tu gomgomanmi.\n10:5 Asa ditutup sihapor i sisik ni tano i, pola ndang tarida tano i jala panganonna ma ebaeba ni na malua, na tading di hamu sian udan ambolas i, jala gagatonna ma saluhut hau, angka na martumbur di hamu di ladang.\n10:6 Jala gohan ni sihapor ma bagasmu dohot angka bagas ni saluhut naposom dohot angka bagas ni sandok halak Misir; na so dung songon i diida angka amam dohot angka ompum olat ni ari, dung adong nasida di tano on rasirasa sadari on. Dung i humusor ma si Musa jala ruar sian lambung ni Firaun.\n10:7 Dung i didok angka naposo ni Firaun ma tu ibana: Sadia leleng on sambil on ni bayo on hita? Loas ma laho halak i, asa disomba nasida Jahowa, Debata nasida i; ndang dope mamoto roham naung mago Misir?\n10:8 Jadi mulak ma si Musa dohot si Aron diboan tu jolo ni Firaun, gabe didok raja i ma tu nasida: Laho ma hamu, somba hamu ma Jahowa, Debatamuna i! Ise do tahe angka na laho i?\n10:9 Dung i didok si Musa ma: Saluhut hami naeng laho angka dakdanaknami dohot na tuatuanami, udur dohot anaknami dohot borunami, birubirunami dohot lombunami, ai pesta ni Jahowa masa di hami.\n10:10 Jadi didok raja i ma tu nasida: Songon pangaloashu di hamu dohot di posoposomuna laho, songon i ma pandongani ni Jahowa di hamu. Ida ma, nda na jat do tahi ni rohamuna?\n10:11 Ndang songon i ua hamu angka baoa ma laho jala marsomba tu Jahowa, ai i do na pinangidomuna hian. Jadi dipabali ma nasida sian adopan ni Firaun.\n10:12 Dung i ninna Jahowa ma tu si Musa: Patoltol ma tanganmu dompak tano Misir ala angka sihapor, asa manaek nasida tu tano Misir, jala digagat nasa suansuanan ni tano i, nasa na tinebahon ni udan ambolas i.\n10:13 Jadi dipatoltol si Musa ma tungkotna tu ginjang ni tano Misir, gabe diparo Jahowa ma alogo sian purba tu tano i manipat sadari saborngin lelengna; tole manogotna i diboan alogo sian purba ma angka sihapor.\n10:14 Jadi manaek ma angka sihapor tu sandok tano Misir jala songgop tu sandok gomgoman Misir mansai torop, ndang dung songon i tudosanna sihapor na sai laon, nang sogot.\n10:15 Ai tung ditutup do sisik ni sandok tano i, pola holom tano i dibahen, gabe digagat ma sude suansuanan ni tano i ro di sude parbue ni hau, angka na tinebahon ni ambolas i, jadi ndang adong tading agia aha na rata di hau dohot di suansuanan ni ladang di sandok tano Misir.\n10:16 Jadi humalaput ma Firaun manjou si Musa dohot si Aron, jala didok ma: Nunga mardosa ahu dompak Jahowa, Debatamuna i dohot dompak hamu.\n10:17 On pe, sai marpamuati ma roham di dosangki sahali on dope, jala martangiang ma hamu tu Jahowa, Debatamuna, asa dipadao sian ahu holan hamatean on na ma.\n10:18 Jadi ruar ma si Musa sian lambung ni Firaun, jala martangiang tu Jahowa.\n10:19 Jadi, dipasuhar Jahowa ma alogo sian hasundutan mansai pur, gabe dilualua ma angka sihapor jala direongkon tu laut arung, ndang adong tading sihapor nanggo sada di sandok gomgoman Misir.\n10:20 Alai dipatangkang Jahowa do roha ni Firaun, jala ndang diloas laho halak Israel i.\n10:21 Dung i didok Jahowa ma tu si Musa: Patoltol ma tanganmu dompak langit asa masa na holom marimpotimpot tu tano Misir, pola dadapdadap jolma dibahen na holom.\n10:22 Jadi dipatoltol si Musa ma tanganna dompak langit, gabe masa ma na holom marimpotimpot di sandok tano Misir tolu borngin lelengna.\n10:23 Ndang diida manang ise donganna, jala ndang hehe manang ise sian ingananna, na tolu borngin i. Alai anggo di sandok halak Israel torang do di inganannasida.\n10:24 Jadi dijou Firaun ma si Musa, jala didok ma: Laho ma hamu, marsomba ma hamu tu Jahowa, holan birubirumuna dohot lombumuna tading di bara, alai anggo anakkonmuna itenang mardalan rap dohot hamu.\n10:25 Alai ninna si Musa ma: Ingkon lehononmu do tu tangannami dohot angka pelean sipotongon dohot pelean situtungon, sipelehononnami tu Jahowa, Debatanami.\n10:26 Asa ingkon dohot do pinahannami mardalan rap dohot hami, ndang tading nanggo sada tambirik, ai sian i do buatonnami laho marsomba tu Jahowa, Debatanami; jala ndang huboto hami manang aha sisombahononnami tu Jahowa, paima sahat hami ro disi.\n10:27 Alai dipatangkang Jahowa do roha ni Firaun, gabe ndang olo ibana mangaloas nasida laho.\n10:28 Dung i ninna Firaun i ma tu si Musa: Laho ma ho sian lambungkon, jaga ho, unang be huida ho, ai sadari idaonmu bohingkon, ingkon mate ho bunuon.\n10:29 Jadi didok si Musa ma: Songon na nidokmi ma, ndang be idaonku bohim.


SEPANIA 1 - BIBLE & BUKU ENDE ONLINE\n1:1 On ma hata ni Jahowa, na ro tu si Sepania, anak ni si Kusi, i ma anak ni si Gedalia, i ma anak ni si Amaria, i ma anak ni si Hiskia; uju di angka ari ni si Josia, anak ni si Amon, raja sian Juda.\n1:2 Rasiphononku ma saluhut sian sisik ni tano on, ninna Jahowa.\n1:3 Rasiphononku ma jolma dohot pinahan; rasiphononku ma pidong angka na martongatonga langit dohot dengke angka na di bagasan laut, angka jolma parjahat rap dohot sibahen gasip; ahu ma tongon maniaphon angka jolma i sian sisik ni tano on, ninna Jahowa.\n1:4 Patoltolonku ma tanganku tu atas ni Juda dohot tu atas ni saluhut pangisi ni Jerusalem, jala siaphononku sian inganan on pasipasi ni Baal, goar ni angka pangarunding rap dohot angka malim.\n1:5 Ro di halak angka na marsomba tu parangan di langit di atas ni angka tarup angka na marsinggang, huhut marmangmang tu Jahowa huhut marmangmang tu Malkom.\n1:6 Dohot angka na marbalik sian Jahowa, angka na so mangalului Jahowa, jala ndang marpanungkunan tu ibana.\n1:7 Hohom ma hamu maradophon Tuhan Jahowa! Ai jonok na ma ari ni Jahowa! Ai nunga dipadiri Jahowa sada pelean sipotongon, nunga diparbadiai halak na piniona i.\n1:8 Jadi di ari pamelehon ni pelean sipotongon tiniti ni Jahowa, marlulu ma ahu dompak angka induk dohot dompak angka anak ni raja dohot dompak sude halak angka na marpangkean na pulik luat.\n1:9 Marlulu ma ahu huhut di ari na sasada i dompak saluhut na manjingkal lobulobu, angka na manggohi bagas ni tuannasida marhite sian hadoboon dohot sipaotooto.\n1:10 Di ari na sasada i, ninna Jahowa, masa ma suara angguhangguk sian bahal pardengkean, dohot andungandung sian parsitongaan ni huta i dohot hadodobur bolon sian angka buntulbuntul.\n1:11 Mangangguhi ma hamu ale angka pangisi ni pandudaan! Ai nunga mago saluhut halak partigatiga; tung siap do sude halak na sorat mangusung perak.\n1:12 Di tingki uju i, ahu sandiri ma mandiori Jerusalem patioptiop sulu, jala marlulu ahu tu baoa, angka na nalom roha di tuaknasida, angka na mandok di bagasan rohanasida: Ndang adong na denggan, manang na jat bahenon ni Jahowa.\n1:13 Dibahen i tabanon ni halak ma angka sinamotnasida, jala tarulang angka bagasnasida, jala ndang inganannasida bagas angka na pinaulinasida i, jala ndang inumonnasida anggur sian porlak anggur, angka na pinungkanasidai.\n1:14 Jonok na ma ari ni Jahowa na bolon i; jonok na ma i, jala silu situtu do i ro. Tarbege do sidomdom ni ari ni Jahowa, mangangguk badar ma disi ulubalang.\n1:15 Ari pangarimasan ari na sasada i, ari hagogotan dohot pardangolan, ari partabanon dohot hamagoan, ari haholomon dohot hagolapon marimpotimpot, ari na marombun dohot na marhobot.\n1:16 Ari parsaruneon dohot suraksurak manahopi huta angka na gonting dohot tungkup angka na timbo.\n1:17 Hagogotan ma bahenonku jolma, dadapdadap nasida songon halak na mapitung, ala dompak Jahowa nasida mardosa, jadi durus ma mudarnasida songon orbuk, jala butuhanasida songon gambo.\n1:18 Ndang tarbahen perak nasida manang serenasida paluahon dirinasida di ari pangarimasan ni Jahowa, jala marhite sian api ni parpirionna i sudahononna sandok tano on, ai tung hasisiap, hamagoan na songgot bahenonna tu sude halak isi ni tano on.\nLabel: Alkitab Bahasa Batak, Padan Na Robi, SEPANIA


HESEKIEL 28 - BIBLE & BUKU ENDE ONLINE\n28:1 Dung i ro muse hata ni Jahowa tu ahu songon on:\n28:2 Ale anak ni jolma, dok ma tu induk sian Tirus: Songon on do hata ni Tuhan Jahowa: Ala dipaginjang ho roham tung didok ho do: Ahu do Debata, habangsa ni Debata do na huhunduli di tongatonga ni angka laut! Hape jolma sambing do ho, ndada Debata, alai tudoshon bisuk ni Debata do bisukmu disura roham.\n28:3 Ida ma, umbisuk do ho sian si Daniel ninna roham, saluhut hahomion ndang buni sian ho.\n28:4 Marhitehite habisukonmu dohot hapistaranmu dipatupa ho do hamoraonmu, ninna roham jala papungupungu sere dohot perak di bagasan jabu parpeopan ni artam.\n28:5 Binahen ni hinagodang ni bisukmu dohot partigatigaonmu dipagodang ho sinamotmu, gabe di haginjangkon roham do sinamotmi.\n28:6 Dibahen i, songon on do hata ni Tuhan Jahowa: Ala tudoshon bisuk ni Debata bisukmu dibahen ho.\n28:7 Dibahen i, ida ma, ahu parohon halak sileban marlulu dompak ho, bangso parbegu angka na garang sahali, umpatonnasida ma angka podangnasida mangago hinauli ni habisukonmu dohot mangaramuni sondangmi.\n28:8 Tung tu godung do onjarhononnasida ho, asa tung mate ho di tongatonga ni laut, songon hamamate ni halak na tartiham.\n28:9 Tung tagamon dohononmu dope disi: Ahu do Debata, di adopan ni na mambunu ho? Hape jolma do ho, ndada Debata, di bagasan tangan ni halak na maniham ho.\n28:10 Ingkon mate do ho songon hamamate ni halak na marhulup di bagasan tangan ni halak sileban, ai ahu do na mandok i, ninna Tuhan Jahowa.\n28:11 Dung i ro muse hata ni Jahowa tu ahu songon on:\n28:12 Ale anak ni jolma, pungka ma sada ende andung taringot tu raja sian Tirus, jala dohononmu ma tu ibana: Songon on do hata ni Tuhan Jahowa: Ho do nian na jolo tumiti parsuhatan, gok habisuhon, jala sun denggan hinaulim.\n28:13 Maringan di Eden, porlak ni Debata do ho na jolo; saluhut mata intan angka na arga manghungkupi ho, mata intan sardis, topas, diaman, tarsis, onik, dohot jaspis, sapir, rubin, zamrud dohot sere; jadijadian ni arbabmu dohot sarunem di lambungmi; di ari hababangkitmu hian do i dipadiri di ho.\n28:14 Ho do nian sada kerubim na paherbang habongna manghungkupi, jala nunga hupaojak ho di atas dolok habadiaon ni Debata, di tongatonga ni angka batu na marsinondang do ho mardalandalan.\n28:15 Tung sun denggan do ho di bagasan angka dalanmu, olat ni ari hababangkitmu sahat ro di hamamasa ni hajungkaton di bagasan ho.\n28:16 Binahen ni hinagodang ni partigatigaonmu gok pangarupaon tongatongami, gabe mardosa ho; dibahen i hutimpalhon ho ala ni haramunonmu paholangkon sian dolok ni Debata, asa huripashon ho ale kerubim na manghungkupi sian tongatonga ni batu angka na marsinondang.\n28:17 Dipaginjang ho do roham binahen ni hinaulim, diago ho do habisukonmu ala ni hamuliaonmu: Dibahen i tu tano reongkononku ho, jala bahenonku do ho tu jolo ni angka raja bahen sitotonduron.\n28:18 Binahen ni hinagodang ni hajahatonmu di bagasan hageduhon ni partigatigaonmu diramuni ho do angka habadiaonmu; dibahen i ahu paruarhon api sian tongatongami na pasudahon ho, jala ahu mambahen ho gabe sirabun di sisik ni tano on di adopan ni saluhut halak na manondurhon ho.\n28:19 Saluhut halak na tumanda ho na jolo di tongatonga ni angka bangso, tarhatotong be mida ho, gabe hasonggoton bolon do ho, jala ndang adong be ho ro di saleleng ni lelengna.\n28:20 Dung i ro muse hata ni Jahowa tu ahu songon on:\n28:21 Ale anak ni jolma, tujuhon ma bohim dompak Sidon, jala manurirangi ma ho taringot tusi!\n28:22 Jala dohononmu ma: Songon on do hata ni Tuhan Jahowa: Ida ma, ahu ro marlulu dompak ho ale Sidon, jala marmulia ahu bahenonku di tongatongami, asa tung diboto nasida ahu do Jahowa, molo huputushon angka uhum di bagasanna, jala badia ahu hubahen di tongatongana.\n28:23 Ai tongoshononku ma tu bagasan huta i begu masa dohot durusdurus di mudar di angka alamanna, ingkon marragean jolma na mate tartiham di tongatongana marhitehite podang sian na humaliang, asa tung ditanda nasida ahu do Jahowa.\n28:24 Jala ndang adong be sogot di pinompar ni Israel tau suga na manura manang basir na mambugangi sian saluhut halak angka na humaliang nasida, angka na marhu ni roha mida nasida: Asa tung diboto nasida ahu do Tuhan Jahowa.\n28:25 Songon on do hata ni Tuhan Jahowa: Molo ahu papungupunguhon sogot pinompar ni Israel sian angka bangso parserahannasida na sai laon, jadi badia ma ahu marhite sian nasida di adopan ni bangso parbegu, jadi maringan ma nasida di tanonasida i naung hubasabasahon hian tu si Jakkob naposongki.\n28:26 Asa marsonangsonang nasida maringan disi huhut pauli angka bagas dohot manuan angka porlak anggur, asa tung marsonangsonang nasida maringan, molo huputushon angka uhum tu saluhut angka na marhu ni roha mida nasida sian angka na humaliang nasida; asa tung ditanda nasida ahu do Jahowa, Debatanasida i.


REDE MISSIONÁRIA: 1 JOHANNES: Batak Angkola\n1 JOHANNES: Batak Angkola\n1 JOHANNES 11Taringot tu hata na mangalehen hangoluan do isi ni surat on, i ma Hata na dung adong hian mamungka sian mula ni mulana. Madung hami bege i jana hami ida sandiri dohot matanami. Madung hami ligi jana hami jama dohot tangannami. I ma na hami suratkon tu hamu. 2Madung dipaboa hangoluan i tu portibi on, jana madung hami ida. I ma umbaen na hami saksihon taringot tusi jana hami jamitahon taringot tu ngolu na manongtong na adong hian rap dohot Ama i jana na dung dipatidahon tu hami. 3Sanga aha na hami ida dohot na hami bege i, laing i do na hami jamitahon tu hamu, anso tarbaen hamu rap dohot hami marhasadaan dohot Ama i dohot tu Jesus Kristus AnakNa i. 4Hami baen pe surat on, anso mur marjop ni roha do hita. 5Anggo jamita na hami jagit sian Anak Ni Debata jana na hami paboa tu hamu, on do: Na torang do Debata i, jana nada adong hagolapan bagi aha pe diSia. 6Muda tadok na sada hita dohot Ia, hape laing mangolu di hagolapan hita, gabe pargabus do hita di hata bope di pambaenanta. 7Tapi muda mangolu di na torang hita laing songon Debata na maringanan di na torang i, gabe mangolu ma hita di bagasan pardomuan na solkot na sada tu na asing, jana hara ni mudar ni Jesus AnakNa i gabe ias ma hita sian sasude dosanta. 8Muda tadokkon nada mardosa hita, na paoto-oto dirinta do hita disi, jana nada adong hasintongan di bagasan dirinta. 9Muda taoku dosanta, gabe na bonar jana na tigor do Ia, jadi sesaonNia ma dosanta jana dipaias Ia hita sian sasude hageduhan. 10Muda tadokkon na so mangkarejohon dosa hita, gabe Ia do na tabaen pargabus jana nada adong hataNia di bagasan hita.\n1 JOHANNES 21Hamu angka dakdanakku! Hubaen surat on tu hamu, anso ulang mambaen dosa be hamu. Tapi muda adong na mambaen dosa, adong do di hita sada pangurupi di adopan ni Ama i, i ma Jesus Kristus na tigor i. 2Markite-hite Jesus Kristus do dapot hita hasesaan ni angka dosanta i. Jana nada hum dosanta na nisesaNia, tapi dohot do dosa ni sandok tano on. 3Muda dohot hita burju mangoloi angka parenta ni Debata, i ma paboahon na tutu tatanda Debata. 4Sanga ise na mandok, "Hutanda do Debata," hape nada dioloi ia angka tona ni Debata, pargabus do halak na songon i, jana na so adong do maringanan jamita na sintong i na sian Debata di bagasan rohania. 5Tapi sanga ise na burju mangoloi hata ni Debata, sanggam ma haholongannia Debata. I ma tandana paboa na dung marsada ngolunta dohot Debata. 6Sanga ise na mandok na marsada ngoluna dohot Debata, angkon laing songon Jesus Kristus ma muse ngoluNia. 7Hamu angka dongan na nihaholongan! Nada pola parenta na imbaru na husuratkon on. Parenta na dung honok do on dipaboa tu hamu sian mulana; i ma jamita na dung dibegemunu. 8Tapi haru songon i pe, laing tona na imbaru do dohonon na husuratkon on. Madung tangkas tarida parenta on di diri ni Jesus Kristus dohot di dirimunu; angke madung mamungka salpu hagolapan jana mamungka ma bincar sinondang na tigor. 9Sanga ise na mandok maringanan ia di na torang hape goyak do rohania mida donganna, laing na di bagasan hagolapan dope ia lopus saonnari. 10Sanga ise na mangkaholongi donganna, i do na mangolu di na torang, angke nada adong sanga aha disia na mambaen halak gabe mardosa. 11Tapi halak na margoyak ni roha mida donganna, laing na di hagolapan dope i. Na mardalan di bagasan hagolapan dope i jana na so diboto ia do sanga na giot tu dia ia kehe, angke nada marnida ia dibaen hagolapan i. 12Hubaen surat on tu hamu angka dakdanak, dibaen madung disesa dosamunu hara ni goarNia. 13Hubaen surat tu hamu angka ama, dibaen madung ditanda hamu Ia na adong sian mula ni mulana. Hubaen surat on tu hamu angka na poso, angke madung ditaluhon hamu hajahatan. 14Hubaen surat on tu hamu angka dakdanak, dibaen madung ditanda hamu Ama i. Hubaen surat on tu hamu angka ama, dibaen madung ditanda hamu Ia na dung adong hian sian mula ni mulana. Hubaen surat on tu hamu angka na poso, angke gogo do hamu, jana hata ni Debata maringanan di bagasan hamu, jana madung ditaluhon hamu hajahatan i. 15Ulang haholongi hamu portibi on, sanga pe bagi aha na adong di bagasan portibi on. Muda holong do rohamunu di portibi on, na so holong do rohamunu mida Ama i. 16Sasudena na adong di portibi on na nihalungunkon ni jolma -- i ma sasude hagiot ni sibuk, hagiot ni mata dohot na pagodangkon dirina -- nada sian Debata haroroan ni angka na songon i, tapi sian portibi on do. 17Na giot mago do portibi on bope sasudena na adong di bagasanna na nihalungunkon ni jolma. Tapi anggo halak na patulus hagiot ni Debata, mangolu do salolot-lolotna. 18Hamu angka dakdanakku, hatiha na parpudi do saonnari, songon na dung dibege hamu, giot ro ma musu ni Kristus i, jana madung mur bahat musu ni Kristus i saonnari; i ma tandana na hatiha parpudi do saonnari. 19Angka halak na dung manadingkon hita do anggo angka musu ni Kristus i, tapi nada halak na masuk tu hita hian halahi. Sugari halak na masuk tu hita hian halahi, tontu angkon tongtong do halahi rap dohot hita. Tapi morot do halahi sian hita anso torang tarida na so masuk tu hita hian sahalak pe sian halahi. 20Jadi madung dimiahi Na Badia i hamu, gabe sude ma hamu umbotosa. 21Jadi hubaen pe surat on tu hamu nada hara ni na so nibotomunu hasintongan i, tapi hara ni na dung nibotomunu i do jana diboto hamu muse do na so adong do gabus di hasintongan i. 22Anggo pargabus i, i ma halak na mandok, na so tutu do Jesus i Kristus na nijanjihon ni Debata i. Musu ni Kristus do halahi: nada dioku ia Ama i sanga pe Anak i. 23Barang ise na mangoku Anak i, disia muse do Ama i. 24Antong, jamita na dung nibegemunu sian mulana, denggan ma i jagohon hamu di bagasan rohamunu. Muda denggan diparrohahon hamu jamita i, tongtong do marsada hamu di bagasan Anak i, bope di bagasan Ama i. 25Jana on ma na nijanjihon ni Kristus sandiri tu hita, i ma ngolu na manongtong. 26Na husurat on, i ma taringot tu angka halak na sai giot paoto-otohon hamu. 27Harana di bagasan dirimunu tinggal do pamiahion na dung nijagitmunu sian Ia. Hara ni i nada porlu hamu ajaran ni halak na asing, tapi songon dia pamiahonNia mangajari hamu taringot tu sudena -- jana sintong do pangajaranNia i; nada gabus -- jana songon dia Ia mangajari hamu na jolo, songon i muse ma nian hamu maringanan di bagasan Ia. 28Jadi hamu angka dakdanakku, tongtong ma hamu maringanan di bagasan Kristus, anso pos situtu rohanta paboa na puluk hita mangadop tuSia so pola maila be hita saulahon di haroroNa. 29Muda diboto hamu, na tigor do Ia, tangkas muse ma di hamu, barang ise na mambaen hatigoran, i do na tubu sian Ia.\n1 JOHANNES 31Ligi ma, sai godang do holong ni roha na nilehen ni Ama i tu hita, ma pola nigoar hita dakdanak ni Debata; jana na tutu do angka dakdanak ni Debata hita. Hara ni i nada ditanda portibi na jahat on hita, harana nada ditanda portibi on Debata. 2Hamu angka dongan na nihaholongan! Saonnari dakdanak ni Debata do hita, tapi sanga na bia hita muse, nada dipatidahon dope i tu hita. Tapi laing toboto do, muda ro Kristus, gabe songon Ia ma hita, angke idaonta ma Ia di pangalahoNia na satutuna. 3Sude halak na mararop ni roha tuSia, dipaias ia ma dirina songon Ia na badia i. 4Sanga ise na mambaen dosa, na mangalaosi Tona Ni Debata do i; angke na nidok dosa, i ma karejo na mangalaosi Tona Ni Debata. 5Diboto hamu do sanga hara ni aha umbaen na ro Kristus, i ma na laho manyesa angka dosa ni jolma jana nada adong dosa di bagasan Ia. 6Hara ni i sude halak na tinggal di bagasan Ia, nada be mangkarejohon dosa; ganop halak na tongtong mangkarejohon dosa nada marnida jana nada mananda Ia. 7Hamu angka dakdanakku, ulang ma padiar hamu adong halak na mangaliluhon hamu. Barang ise na mangkarejohon hatigoran, na tigor do i, dos songon Kristus na tigor i. 8Tapi sanga ise halak na sai torus mambaen dosa, anak ni Sibolis do i, angke na sai mardosa do Sibolis i sian mula ni mulana. Na giot manyegohon karejo ni Sibolis i do umbaen na ro Anak Ni Debata tu portibi on. 9Ganop halak na sorang sian Debata, nada mangkarejohon dosa be, harana madung adong do disia bako ni Debata jana nada be mangkarejohon dosa, harana na sorang sian Debata do ia. 10On ma parasingan ni angka dakdanak ni Debata sian angka dakdanak ni Sibolis: Sanga ise na so patuluskon hatigoran, sanga na so manghaholongi donganna, nada dakdanak ni Debata halak na songon i. 11Sian mulana madung dipaboa jamita on tu hamu: Angkon marsihaholongan do hita sama hita. 12Nada songon si Kain, na ro sian na jahat jana na mambunu anggina. Hara ni aha ma lakna umbaen na nibununia i? Dibaen na jahat do pambaenannia i, tapi na tigor do na nibaen ni angginia i. 13Antong hamu ale angka dongan! Ulang pola homang be rohamunu muda dihagigihon portibi on hamu. 14Taboto do na dung taripar hita sian hamatean tu hangoluan, hara ni na marsihaholongan hita tu angka donganta. Halak na so marholong ni roha, laing na nirajaan ni hamatean dope i. 15Halak na mangkosomi donganna, sibunu jolma do i, jana diboto hamu do ganop sibunu jolma nada maruli i di ngolu na manongtong. 16Anggo hita, sian on do tatanda holong ni rohaNia: Madung dipasahat Kristus ngoluNia humopkop hita! Hara ni i, hita pe angkon pasahatonta do ngolunta manghopkop angka donganta. 17Muda adong sada halak na marsinadongan di tano on na marnida donganna markahurangan, hape nada ra ia patuduhon ibo ni roha tu donganna i, bia ma he pandoknia na holong rohania tu Debata? 18Hamu angka dakdanakku! Ulang ma hum di pamangan sajo hita marholong ni roha sanga hum di hata sajo. Holong ni roha na tutu i ma tabaen mangkaholongi, sipataridahononta di pambaenanta. 19Sianon ma dalanna taboto na dohot do hita tarmasuk tu angka halak na ro sian Debata, gabe tarbaen sonang pangkilalaanta di jolo ni Debata. 20Angke muda diuhumi rohanta hita, na gumodang dope Debata sian rohanta jana diboto Ia do sasudena i. 21Ale hamu angka dongan na nihalungunan, muda nada diuhumi rohanta hita, adong ma pos ni rohanta mida Debata. 22Jana sanga aha pe na tapangido sian Ia, dapot hita do i, angke burju do hita mangoloi angka tonaNia dohot patuluskon sanga aha na tumbuk tu rohaNia. 23Anggo na niparentahonNia tu hita, on do: Angkon tahaporsayai do AnakNia i, i ma Jesus Kristus; jana angkon marsihaholongan do hita sama hita songon na niparentahon ni Kristus tu hita. 24Barang ise na mangoloi angka na niparentahonNia, na maringanan do ia di bagasan Debata, jana Debata di bagasan ia. Jana taboto ma bahaso Debata maringanan di bagasan hita, i ma hara ni Tondi na dung dilehenNia tu hita.\n1 JOHANNES 41Angka dongan na nihaholongan! Ulang ma hamu porsaya tu ganop tondi, tapi uji hamu ma angka tondi i sanga na marharoroan sian Debata do i, harana madung bahat angka panurirang pargabus ro tu portibi on. 2Songon on ma baen hamu laho mananda sanga Tondi Parbadia do tondi i sanga nada: Sanga ise na mangoku Jesus Kristus ro tu portibi on gabe jolma, na sian Debata ma Tondi na adong di halahi. 3Tapi sanga ise na so mangoku songon i taringot tu Jesus, nada adong di halahi Tondi Parbadia. Sian musu ni Kristus do tondi na adong di halahi. Taringot tu tondi i pe madung dipaboa hian i tu hamu na giot ro hian do i. Madung di portibi on ia saonnari. 4Tapi ale dakdanakku, anggo hamu dakdanak ni Debata do. Madung ditaluhon hamu angka panurirang pargabus i, angke gumogoan dope Tondi na adong di hamu sian tondi na adong di angka jolma na ro sian portibi on. 5Taringot tu angka pangalaho na di portibi on do na nihataan ni angka panurirang pargabus i, jana ditangihon portibi on do halahi, angke sian portibi on do haroroan ni halahi. 6Sian Debata do haroronami; barang ise mananda Debata, tangihononna do hami. Barang ise na so sian Debata, nada tangihononna hami. Sian i do tatanda Tondi hasintongan dohot tondi na paliluhon. 7Hamu angka dongan na nihaholongan! Marsihaholongan ma hita sama hita, angke sian Debata do ro holong ni roha i. Sanga ise na marholong ni roha, i do dakdanak ni Debata jana na mananda Debata. 8Sanga ise na so marholong ni roha, nada ditanda i Debata; angke holong ni roha do Debata i. 9Dipataridahon Debata do holong ni rohaNia tu hita di na nisurunia AnakNia na sasada i tu portibi on anso tarbaen hita mangolu markite-hite AnakNia. 10On do holong ni roha i: Nada hita parjolo mangkaholongi Debata tapi Debata do na mangkaholongi hita jana na marsuru AnakNia tu portibi on anso dapotan pardengganan hita taringot tu angka dosanta. 11Hamu angka dongan na nihaholongan, muda songon i ma pangkaholongi ni Debata tu hita, hita pe angkon marsihaholongan ma sama hita. 12Sahalak pe nada adong na jungada mida Debata, tapi maringanan do Debata di bagasan hita jana gabe sanggam do holong ni rohaNia di bagasan hita muda marsihaholongan hita sama hita. 13Dibaen madung dilehen Debata TondiNia tu hita, gabe taboto ma na di bagasan ni Debata do hita, jana Ia di bagasan hita. 14Madung hami ida sandiri Anak Ni Debata, jana saonnari hami saksihon, na dung disuru Ama i do Ia ro tu portibi on anso gabe Sipalua di portibi on. 15Sanga ise na mangoku Anak Ni Debata do Jesus, marsada ma Debata tu halakna i jana na maringanan do Debata di bagasan ia, jana ia di bagasan Debata. 16Taboto jana tahaporsayai do holong ni roha ni Debata maradopkon hita. Holong ni roha do Debata. Sanga ise na sai torus mangkaholongi halak na asing, na maringanan do ia di bagasan Debata jana Debata di bagasan ia. 17Sanggam do holong ni roha i dipatupa di bagasan dirinta anso marpos ni roha hita di Ari Paruhuman i, harana tudos songon Ia, hita pe di portibi on do. 18Nada adong biar ni roha di bagasan holong; holong na sanggam mangagohon sude biar; angke adong do uhuman di bagasan biar i. Jadi barang ise na mabiar; nada dope sanggam ia di bagasan holong. 19Marholong ni roha pe hita, hara ni na dung parjolo do Debata mangkaholongi hita. 20Muda adong na mandok, "Huhaholongi do Debata," hape hosom rohania mida dongannia, pargabus do halak na songon i. Angke sanga ise na so mangkaholongi dongan na bolas idaonnia, nada tarbaen ia be mangkaholongi Debata na so jungada diida ia. 21Antong, on ma tona na nilehen ni Kristus tu hita: Sanga ise na mangkaholongi Debata angkon laing dihaholongi ia muse ma dohot donganna.\n1 JOHANNES 51Barang ise na porsaya bahaso Jesus do Kristus i, i do na sorang sian Debata, bope barang ise na mangkaholongi Ia na manyorangkon, dihaholongi ia muse do na sorang sian Ia. 2On ma tandana na holong rohanta mida angka dakdanak ni Debata: Muda tahaholongi Debata jana burju hita mangoloi angka tonaNia. 3Angke muda nidok mangkaholongi Debata, na mangoloi angka tonaNia do astuan ni i. Jana nada pola borat di hita angka tonaNia i, 4angke sanga ise na sorang sian Debata tartaluhonsa do portibi na jahat on. Jana haporsayaanta i do hamonangan na manaluhon portibi on. 5Ise ma he na tarbaen manaluhon hajahatan ni portibi on? Hum halak na mangkaporsayai bahaso na tutu do Jesus Anak Ni Debata. 6Ia do naro i markite-hite aek dohot mudar, i ma Jesus Kristus, nada hum markite aek sajo, tapi markite-hite aek dohot mudar. Jana Tondi do na mangalehen hasaksian, angke Tondi i do hasintongan. 7Jadi adong do tolu saksina: 8Tondi Parbadia, aek dohot mudar. Sarupa do hasaksian ni na tolu i. 9Tahaporsayai do hasaksian ni jolma, tapi gumogo dope hasaksian ni Debata. Jana on ma hasaksian na dung dilehen Debata taringot tu AnakNia i. 10Hara ni i, sanga ise halak na porsaya tu Anak Ni Debata, madung dijagit Ia hasaksian on di bagasan dirinia; tapi anggo halak na so porsaya tu Debata, madung dibaen Ia Debata gabe songon pargabus, angke nada porsaya ia tu na nipatangkas ni Debata taringot tu AnakNia i. 11On do hasaksian i: Madung dilehen Debata di hita ngolu na manongtong; jana AnakNia i do mual haroroan ni ngolu na manongtong i. 12Sanga ise na maruli di Anak i, i do na maruli di ngolu na manongtong i; jana halak na so maruli di Anak Ni Debata i, nada maruli di ngolu i. 13Hubaen pe surat on tu hamu angka na mangkaporsayai Anak Ni Debata anso diboto hamunu do na dung maruli ngolu na manongtong i hamu. 14Jana puluk ma hita ro tu Debata, angke tangihononNia do sudena pangidoan na tapajojor tuSia mangihutkon hagiot ni rohaNia. 15Antong, dibaen taboto do na nitangihonNia hita muda mangido hita tuSia, gabe taboto muse ma na lehenonNia do sanga aha na tapangido tuSia. 16Muda adong diida hamu dongan Kristen mambaen dosa na so pola mambaen hamatean, sitangiangkononmunu do i tu Debata; jana lehenon ni Debata ma ngolu di halak na songon i, i ma tu halak na mambaen dosa na so pola mambaen hamatean i. Tapi adong do dosa na mambaen hamatean, jana nada hudok anso tangiangkononmunu dosa na songon i tu Debata. 17Sude pambaenan na sala, dosa do i, tapi adong do dosa na so pola mambaen hamatean. 18Taboto do anggo halak na dung gabe dakdanak ni Debata, nada pola sai marpupu halahi mambaen dosa, angke dijagohon Anak Ni Debata do ia jana nada tarkahua si Parjahat i ia. 19Taboto do na sian Debata haroroanta, jana sude na satano on di bagasan tangan ni si Parjahat i. 20Taboto do na dung ro Anak Ni Debata tu portibi on. Madung dilehen Ia tu hita pangastuion, anso tatanda Debata na sintong i; jana na maringanan do hita di bagasan Na Sintong i, i ma di bagasan AnakNia Jesus Kristus. On do Debata na sintong, jana on do ngolu na manongtong. 21Hamu angka dakdanakku, padao hamu ma dirimunu sian angka gana-ganaan!


23 Jesaya | Alkitab TOBA\nCategory Archives: 23 Jesaya\nAugust 17, 2008 · 14:04\n1:1 On do pangungkapon tu si Jesaya, anak ni si Amos, na niidana taringot tu Juda dohot Jerusalem, uju di ngolu ni si Usia, si Jotam, si Ahas, si Hiskia, angka raja ni Juda.\n1:2 Tangihon, hamu ale angka langit, jala pinggol, ale tano on! Ai mangkuling ma Jahowa: Hupagodanggodang do angka anak, jala hupatimbul, hape marbalik do nasida sian ahu.\n1:3 Ditanda jonggi do nampuna ibana, jala diboto halode panggagatan binahen ni tuanna. Alai anggo Israel ndang tumanda ahu, jala ndang marroha bangsongku.\n1:4 Marjea ma bangso na mardosai, na sun marhajahaton! Pinompar ni angka parjahat, angka anak jea, angka na tumadingkon Jahowa, angka na mangaleai na badia ni Israel, angka na sumurut tu pudi.\n1:5 Tu aha i sai datdatan linsingan hamu? Sai ditambai hamu do panundalion. Ganup ulu marsahit do, jala ganup roha bebenesan.\n1:6 Sian palak ni pat sahat ro di ulu, ndang adong na hisar di ibana, holan bugang do jala pangalilitan, jala marsalaon nambura; ndang manang dipuntari jala ndang dililiti, jala ndang dipalambok marhitehite miak.\n1:7 Tarulang do ia tanomuna, masoksok ia hutamuna dibahen api dipangan halak sileban do haumamuna di jolomuna, gabe halongonan do i, songon na siniaphon ni halak sileban.\n1:8 Jala tarpunjung do boru Sion, songon soposopo di porlak anggur, songon undungundung di parjelohan, songon huta na tartungkum.\n1:9 Tung sura so ditebahon Jahowa Zebaot boni di hita otik, siol doshon Sodom dohot Gumora hita.\n1:10 Tangihon hata ni Jahowa, hamu ale angka partogi ni Sodom! Pinggol hamu, ale bangso Gumora patik ni Debatanta.\n1:11 Tudihangku do hinadeak ni peleanmu? ninna Jahowa. Nunga mahap rohangku di angka pelean situtungon sian birubiru tunggal dohot di tabotabo ni lombu angka na pinamokmok, jala ndang dihalomohon rohangku mudar ni angka lombu dohot birubiru dohot hambing tunggal.\n1:12 Molo ro hamu manopot tu jolongku, tung ise ma mangido i sian tanganmuna, luntahonmuna alamanku.\n1:13 Unang be datdati hamu mamboan pelean sipanganon so marniula, daupa hinabiashon ni rohangku. Poltak ni bulan dohot ari Sabbat, tingting palumba ari raya, ndang tudihangku hajahaton dohot luhutan ari raya.\n1:14 Dihagigihon rohangku do angka poltak ni bulan dohot angka tingki pararirayaonmuna; bebenesan do Ahu dibahen, ndang tartaon rohangku be.\n1:15 Jala nang dipaherbang hamu tanganmuna, padaoonku do matangku maradophon hamu; jala nang dijotjoti hamu martangiang, ndang tagamon tangihononku hamu; ai gok mudar do tanganmuna i.\n1:16 Marburi ma hamu, urasi hamu dirimuna, paholang hamu ma hinaroa ni pambahenanmuna sian jolo ni matangku, pasohot hamu ma manjahati.\n1:17 Guruhon hamu ma mambahen na denggan, lulu i hamu ma uhum, pintori hamu na nirupa, patingkos hamu ma uhum tu nasopot so marama, ondingi hamu angka na mabalu.\n1:18 Dung i sai ro ma hamu, asa mardabudabu hita, ninna Jahowa. Tung sura rara dosamuna songon abit bunga dapdap, bontar do bahenonku songon itak; nang pe rara songon abit hasumba, gabe songon hapas do muse.\n1:19 Molo ringgas hamu tumangihon dohot mangihuthon, sai panganonmuna do hinadenggan ni gogo ni tano i.\n1:20 Alai molo manjua hamu jala mangalo, sai na panganon ni podang do hamu sogot, ai pamangan ni Jahowa do palumbahon.\n1:21 Tung beha pambahenna, huta na burju i gabe sibabijalang, gok uhum na sintong ia najolo hatigoran mian di bagasan ibana, hape anggo nuaeng gok angka partodos.\n1:22 Perakmi do muba gabe air, pinamindo ni aek do anggurmi.\n1:23 Angka sintuam gabe panggunturi dohot dongan ni angka panangko. Saluhut nasida mangapian di sisip, jala dilului angka silehonlehon; ndang dipatingkos nasida uhum tu na sopot so marama, jala parbadaan ni na mabalu, ndang ro tu jolonasida.\n1:24 Dibahen i ninna Jahowa Zebaot na marhuaso di Israel: Oe, sai pasabamonku do rohangku maradophon angka alongku, jala sudolhononku tu angka musungku.\n1:25 Jadi ingkon mangulahi ma tanganku mangonai tu ho, jala papitaonku airmi, songon na sinabun, jala pasurutonku ma nasa simborami.\n1:26 Jala pasuangonku ma angka siuhum ho, songon di na robi dohot angka panuturim songon di mulana. Dung i targoar ma ho huta ni hatigoran, huta na bonar.\n1:27 Tartobus do sogot Sion marhitehite habonaron, jala angka na mulak tu ibana marhitehite hatigoran.\n1:28 Alai hinamago ni angka pangalaosi dohot pardosa sahali ro do, jala siap do sogot angka na manadingkon Jahowa.\n1:29 Ai ingkon tarurak nasida sogot maradophon angka hariara, angka na hinalomohonmuna na sai laon, jala ingkon maila hamu maradophon porlak, angka na pinillitmuna.\n1:30 Ai doshon hariara i na marurus bulungna do hamu sogot, jala songon porlak na so adong aek di bagasan.\n1:31 Jadi doshon hori na so hasea ma parhuaso hian, jala jadijadianna gabe gurasa, gabe rap gor duansa, jala ndang adong na tuk mangintopi.\n2:1 On do hata na niida ni si Jesaya, anak ni si Amos taringot tu Juda dohot Jerusalem.\n2:2 Masa do sogot, di ujung ni angka ari: Hot disi dipaojak dolok ni bagas ni Jahowa di punsu ni angka dolok, jala huminsat sian angka robean, jadi marrongoman ma tusi sude angka parbegu.\n2:3 Jala torop angka bangso mandapothon tusi angka na mandok: Beta hita tanangkohi ma dolok ni Jahowa, tu bagas ni Debata ni si Jakkob, asa diajarhon tu hita angka dalanna, jala mardalani hita di angka lapangna. Ai marharoroan sian Sion do sogot patik i, jala sian Jerusalem hata ni Jahowa.\n2:4 Jadi manguhum ma ibana di tongatonga ni angka parbegu, jala toruanna torop angka bangso. Jadi patopahononnasida ma podangnasida bahen gigi, jala hujurnasida bahen angka sasabi; ndang be sintahon ni bangso dompak bangso podang i jala ndang be guruhononnasida parmusuon.\n2:5 Beta hamu, ale pinompar ni si Jakkob! Mardalani ma hita di hatiuron ni Jahowa.\n2:6 Ai nunga diambolongkon ho bangsom, pinompar ni si Jakkob, ala gok roha utiutian sian habinsaran do nasida, jala angka parsibalik mata, songon halak Palistim, jala marsatahi nasida tu anak ni na pulik marga.\n2:7 Jala gok perak dohot sere tanonasida i, jala ndang tarlilit artanasida i; jala gok angka hoda tanonasida, jala ndang habilangan angka huretanasida.\n2:8 Jala gok angka ajiajian tanonasida; marsomba do nasida tu jadijadian ni tanganna, tu bahenbahenan ni jarijarina.\n2:9 Jadi tarjimput ma jolma i, jala tarurak baoa, jala ndang tagamon marpamuati roham di nasida.\n2:10 Suruk hamu ma dolok batu, jala martabuni ma hamu di bagasan orbuk maradophon panonggoti ni Jahowa, dohot maradophon hamuliaon ni hasangaponna.\n2:11 Angka mata ni haginjangon ni jolma patutoruonna, jala tarjimput bahenonna hatimboon ni baoa, jadi sasada Jahowa timbul di ari na sasada i.\n2:12 Ai nunga dibuhul Jahowa Zebaot sada ari dompak nasa na ginjang, jala na timbo marroha, dohot dompak nasa na patimbotimbo dirina, asa pajimputonna.\n2:13 Nang dompak sude hau ares di Libanon, angka na timbo, jala na rimpur dohot dompak sude hariara di Basan.\n2:14 Dohot dompak sude dolok angka na hinsat dohot dompak sude robean na timbo.\n2:15 Dohot dompak sude palaspalas angka na timbo, dohot dompak sude parik na gonting.\n2:16 Dohot dompak sude angka parau Tarsis, dohot dompak sude ajiajian angka na arga.\n2:17 Asa tarjepol haginjangon ni jolma. Jala tarjimput hatimboon ni baoa, jadi sasada Jahowa timbul di ari na sasada i.\n2:18 Alai siap situtu ma angka ajiajian.\n2:19 Dung i suruhon ni halak ma angka liang dohot ronggang ni tano i maradophon panonggoti ni Jahowa dohot maradophon hamuliaon ni hasangaponna, di na hehe ibana manonggoti sude isi ni tano on.\n2:20 Di ari na sasada i ma pandanggurhonon ni jolma ma angka ajiajianna perak dohot sere, angka na pinaulina be bahen sisombasombaonna, tu angka naitoru dohot lompong.\n2:21 Jadi suruhonnasida ma angka liang dohot ronggang di dolok batu maradophon panonggoti ni Jahowa, maradophon hamuliaon ni hasangaponna, di na hehei ibana manonggoti isi ni tano on.\n2:22 Dibahen i unang hamu marhaposan tu jolma, na marhosa di bagasan igungna, ai tung pola aha ibana rajuman?\n3:1 Ai ida ma, unsaton ni Tuhan Jahowa Zebaot ma sian Jerusalem dohot sian Juda tungkot dohot panungkoli, nasa togong ni roti dohot nasa togong ni aek.\n3:2 Jolma na begu dohot baoa parmusu, panguhum dohot panurirang, pangarunding dohot sintua.\n3:3 Pangarajai silimapulu dohot na sangap, panuturi dohot parhapandean na pistar, ro di sihapodea.\n3:4 Jala lehononku dakdanak bahen rajanasida, jala dakdanak parentahonnasida.\n3:5 Jala targogot do bangso i, masirupaan sama nasida; elesan ni dakdanak do na tuatua, jala halak na lea mangelesi na sangap.\n3:6 Jadi tangkupon ni baoa ma anggina di jabu ni amana, dohononna ma: Marmandar do ho! Ho ma partoginami, mandapot di ho ma angka pasipasi on.\n3:7 Dung i pagogoonna ma soarana di na sadari i, mandok: Ndang tarbahen ahu pandaoni, jala ndang adong roti manang parabiton di jabungku; unang pabangkit hamu ahu bahen partogi ni bangso i.\n3:8 Ai mandate do Jerusalem jala tinggang ia Juda, ala mangalo Jahowa dila dohot pambahenannasida manggitihi mata ni hamuliaonna.\n3:9 Parrupaon ni bohinasida manindangi dompak nasida, jala nasida sandiri paboaboahon dosanasida i, songon isi ni Sodom ndang dihailahon. Marjea ma tondinasida i! Ai laos nasida sandiri do manggalas hinamago tu nasida.\n3:10 Paboa hamu ma tu partigor i, sai na sonang do nasida, ai panganonnasida do parbue ni angka na niulana.\n3:11 Marjea ma ianggo parjahat i, ai hombar tu na jat na niula ni tanganna do pamaloson tu ibana.\n3:12 Dakdanak do partogi ni bangsongku, jala boruboru mangarajaisa. Mangaliluhon ho do angka partogim, ale bangsongku, jala diago nasida do dalan sibolusonmu.\n3:13 Jongjong do Jahowa laho manguhum, jala hehe do ibana mandabu uhum tu angka bangso.\n3:14 Ro do Jahowa mandabu uhum tu angka sintua ni bangsona dohot tu partoginasida: Ianggo hamu nunga diago hamu porlak anggur i, di bagasan jabumuna do dapot tabantaban sian na dangol.\n3:15 Na mahua do hamu umbahen sai rupaonmuna bangsongku, jala dipastapi hamu bohi ni angka na dangol, ninna Jahowa Zebaot.\n3:16 Dung i ninna Jahowa ma: Ala marhatuiton angka boru Sion, jala dipagakgak uluna, jala marmata manuruk, jala manetsenetse patnasida mardalan.\n3:17 Ala ni papalpalon ni Tuhan i ma sisigatan ni boru Sion, jala pasalangon ni Jahowa ma na niabitannasida.\n3:18 Di ari na sasada i unsaton ni Tuhan i ma jagarjagar ni angka tapaktapak na arga, ro di angka simata borgok.\n3:19 Angka sibong dohot leang dohot sanggul.\n3:20 Angka tumpal, angka leang di pat, angka hohos ro di angka galas marisi miak arun ro di talitali di tangan.\n3:21 Angka tintin di tangan dohot di igung.\n3:22 Angka ulos parhadohoan, angka bintang maratur, angka salendang dohot angka hajut.\n3:23 Angka sorminan dohot angka kameja, angka bulangbulang dohot salendang godang.\n3:24 Dung i gabe nana ma miak na hushus i, jala rante singkat ni hohos i, jala hapalpalon singkat ni jengjeng buhit i, jala tangki singkat ni salendang i, jala tihas singkat ni hinauli nasailaon.\n3:25 Marragean ma baoa pangisim panganon ni podang, jala paranganmi siap dibahen hamusuon.\n3:26 Dung i marngeuk jala mangandungi angka harbanganna i, marsangkot bulung nasida jugukjuguk di tano.\n5:1 Marende ma ahu nuaeng taringot tu hasianku, sada ende ni haholonganku taringot tu porlak anggurna: Marporlak anggur do hasianku di punsu ni sada dolok na napu.\n5:2 Jala dipangkuri, jala dijomputi angka batu sian i, jala disuanhon lopok na denggan tusi, jala dipauli sada tungkup di tongatongana, jala dihali sada pangilangan di bagasan, paimahon parbue na tonggi, hape na asom ditubuhon.\n5:3 Antong hamu isi ni Jerusalem, jala hamu baoa sian Juda, ua uhum hamu ahu dohot porlak anggurhu.\n5:4 Tung aha dope sibahenon nian tu porlak anggurhu, na so hubahen tusi? Boasa sai hupaimaima parbuehononna parbue na tonggi, hape na asom do diparbuehon.\n5:5 On pe pabotohononku ma tu hamu sibahenonku tu porlak anggurhu: Umpatonku ma handangna, asa suda digagat binatang, lohaonku ma parikna, asa diluntak.\n5:6 Bahenonku ma ibana gabe halongonan, asa unang dirantingi manang dipangkuri, asa tubuan suga dohot sihupi, jala dohononku angka ombun, asa unang mangalehon udan tu ibana.\n5:7 Alai porlak anggur ni Jahowa Zebaot, i ma pinompar ni Israel dohot angka baoa sian Juda, suansuanan hasudunganna. Sai dipaimaima uhum, hape ida ma pangarupaon do, hatigoran hape ida ma angguhangguk do.\n5:8 Marjea ma jolma angka na parinterinte angka bagas, diparapet hauma tu hauma, paima soada be hasiatan, jala holan hamu sandiri maringan di tongatonga ni tano i.\n5:9 Nunga dibortikkon Jahowa Zebaot tu pinggolhu: Ingkon tarulang sogot bagas na torop i, angka na bolon dohot nauli, gabe so marisi.\n5:10 Ai sampulu turpuk porlak anggur margogo sada bat, jala sada tuhukan boni margogo sada ampang sambing.\n5:11 Marjea ma jolma angka nasogot hehe manogot nai mangeahi siinumon na pang; angka na leleng hundul di na holom, asa diohopi anggur i nasida.\n5:12 Umpalu parhinaloan nasida huhut ngomngom anggur siinumon di nasida, alai ndang dipardulihon nasida anggo ulaon ni Jahowa, jala ndang ditangkasi jadijadian ni tanganna.\n5:13 Dibahen i tarbuang ma bangsongki so pamotoanna, jala anturaparon angka na sangap sian nasida, jala matemate hauason angka na torop.\n5:14 Ala ni i dipaganda banuatoru hisaphisapna, jala dipangangang babana so marpansohotan, gabe turun tusi hamuliaonna dohot hatoroponna dohot hariburonna rap dohot jolma angka na marolopolop.\n5:15 Jadi tarjepol ma jolma i, jala tarjimput baoa i, jala tungki panaili ni angka na ginjang marroha.\n5:16 Alai timbul situtu ma anggo Jahowa Zebaot marhite sian uhum, jala pinarbadiaan ma Debata nabadia i marhitehite hatigoran.\n5:17 Jadi manjampali ma angka anak ni birubiru, guru lomona di jampalannasida, jala halak na buro manganhon pasipasi ni angka na mokmok.\n5:18 Marjea ma jolma angka na mangaithon hajahaton marhitehite tali ni gabus, jala dosa i marhitehite jorat.\n5:19 Angka na somal mandok: Haru hatop ma ibana, haru dihapogani nian jadijadianna, asa itaida, haru jumonok jala ro nian sangkap ni na badia ni Israel, asa itatanda Ibana.\n5:20 Marjea ma jolma angka na mandok tu na jat denggan do i, jala tu na denggan na jat do i, angka na mambahen haholomon gabe hatorangan, jala hatorangan gabe haholomon, angka na mambahen na paet gabe tonggi, jala na tonggi gabe paet.\n5:21 Marjea ma jolma angka na bisuk di bagasan rohana, jala marroha ibana diparbaga rohana.\n5:22 Marjea ma jolma angka na begu manobur anggur, angka baoa parhuaso manaor raru tu siinumon.\n5:23 Angka na patingkos uhum tu parjahat ala sisip, jala dipadao hatigoran ni partigor.\n5:24 Dibahen i songon papangan ni dila ni api di durame, jala maheu rambaramba dibahen jilam ni api, uratnasida pe songon sirabun sogot, jala bunganasida martimpul songon orbuk, ala dihagarishon rohana patik ni Jahowa Zebaot, jala diinsahi hata ni na badia ni Israel.\n5:25 Ala ni umbahen marsigorgor rimas ni Jahowa dompak bangsona, jala dipatoltol tanganna dompak nasida, jala dilinsingi nasida, pola humuntal angka dolok, jala marpeahan bangkenasida, songon rapanrapan di tongatonga ni alaman. Songon i pe luhutna i, laos so sumurut dope rimasna, sai toltol dope tanganna.\n5:26 Jadi patindangonna ma sada partonggol di angka parbegu sian na dao, asa dielaela tu Ibana sian ujung ni tano on; jala ida ma doras haop nasida ro.\n5:27 Ndang adong na loja manang tarsulandit di tongatonganasida, ndang adong na mondokondok manang na modom, jala ndang harhar hohos sian gonting nasida, manang tos tali ni sipatuna.\n5:28 Na niugam do angka sumbianasida, jala tangging saluhut siornasida, doshon batu peo tambirik ni angka hodana, jala galapang ni huretana sobokkon habahaba.\n5:29 Patungoromon do nasida songon singa boruboru, songon anak ni singa, jala patungaor nasida huhut manintahi tabantaban, na niluahonna, soada na paluahon.\n5:30 Songon pandorung ni laut pandorungna dompak nasida di ari na sasada i, jadi tungki ma pamerengna tu tano, gabe ida ma haholomon ni hagogotan, pola mangkolom hatiuron marhitehite ombunna.\n6:3 Jala marsijouan ma nasida songon on: Na badia, na badia, na badia do Jahowa Zebaot, gok hamuliaonna liat portibi on.\n6:4 Jadi humuntal ma angka ojahan ni tiang sian soara ni na manjou, jala gok timus joro i.\n6:7 Jadi dijama ma pamanganku, jala didok: Ida ma, on do na manjama bibir ni pamanganmu, paboa naung niunsat utangmu, jala naung hinungkupan dosam.\n6:13 Alai tading dope di bagasan saparsampulu, nang angka i siaphononna do, songon hau tusam, jala songon hariara na martungko di hatatabana; boni nabadia do tungkona i.\n7:1 Dung i masa ma di angka ari ni si Ahas, anak ni si Jotam, anak ni si Usia, raja ni Juda, nangkok ma si Resin, raja sian Ram dohot si Peka, anak ni si Remalia, raja sian Israel, tu Jerusalem naeng marmusu dompak huta i, alai ndang tarpapatusa.\n7:2 Jadi dung tarbortik barita i tu pinompar ni si Daud: Nunga marsaro halak Ram di Epraim! Jadi bukbak ma roha ni rajai dohot roha ni bangsona, songon hau di tombak angka na humutur binahen ni alogo.\n7:3 Dung i ninna Jahowa ma tu si Jesaya: Ruar ma ho manjumpangkon si Ahas, ho dohot si Sear-Jasub anakmu, tu ujung ni pamalian aek ni ambar parjolo, tu dalan ni hauma paninaron.\n7:4 Jala dok tu ibana: Dungo ho, jala sonang! Unang ho mabiar, jala unang biahaton roham maradophon tampahan ni na dua tulbu na martimus on, i ma parpiar ni muruk ni si Resin dohot halak Ram, nang anak ni si Remalia.\n7:5 Ala na jat sangkap ni halak Ram, Epraim dohot anak ni si Remalia dompak ho songon on:\n7:6 Nangkok ma hita dompak Juda, asa itagunturi, jala mangalaum tu hita, jala tapabangkit anak ni si Tabeel bahen raja di tongatonganasida.\n7:7 Dibahen i songon on do hata ni Tuhan Jahowa: Na so tupa do i tulus manang masa!\n7:8 Ai sabungan ni Ram do ia Damaskus, jala pandapotan ni Damaskus do si Resin; jala di bagasan onompulu lima taon on dope ingkon siap Epraim, ndang be masuk bangso etongon.\n7:9 Jala sabungan ni Epraim do Samaria, jala pandapotan ni Samaria do anak ni si Remalia. Molo so porsea hamu, ndang tagamon hot hamu.\n7:10 Angkup ni didok Jahowa ma mandok si Ahas, songon on:\n7:11 Pangido sada tanda di ho sian Jahowa Debatam, pangido sian banua toru, manang sian banua ginjang sahali.\n7:12 Jadi ninna si Ahas ma: Ndang olo ahu mangido, asa unang huunjuni Jahowa.\n7:13 Jadi ninna si Jesaya ma: Ua tangihon hamu ma, ale pinompar ni si Daud! Ndang dope sae hamu pauruuruhon jolma, dohot do Debatangku naeng lojaanmuna.\n7:14 Dibahen i apala Tuhan i sandiri ma mangalehon sada tanda di hamu: Ida ma, gabegabean ma sada namarbaju, jala tumubuhon sada anak, jala bahenonna ma goarna: Immanuel.\n7:15 Mantega dohot situak ni loba panganonna, paima diboto mambolongkon na jat, jala mamillit na denggan.\n7:16 Ai tagan so diboto dakdanak i dope mambolongkon na jat, jala mamillit na denggan, tarulang ma tano i na nirajaan ni na dua raja hinabiaranmu i.\n7:17 Paroon ni Jahowa ma tu ho dohot tu bangsom dohot tu pinompar ni amam angka ari na so dung ro, olat ni ari hababali ni Epraim sian Juda, bahenon ni raja ni Assur.\n7:18 Ai masa ma di ari na sasada i, paheheon ni Jahowa ma lanok angka na di ujung ni angka sunge ni Misir dohot loba angka na di tano Assur.\n7:19 Jadi ro be ma nasida jala songgop saluhutna tu angka sunge dohot tu angka rura dohot tu angka liang ni dolok batu dohot tu sude angka tadatada, ro di sude angka panjampalan.\n7:20 Di ari na sasada i gorbangon ni Tuhan i ma marhitehite raut parnabung na sineoana di bariba ni batang aek i ma marhitehite raja ni Assur, obuk ni ulu dohot imbulu ni pat ro di sandok mise.\n7:21 Di ari na sasada i paodongon ni sada baoa ma sada anak ni lombu dohot dua birubiru.\n7:22 Jadi bahenonna ma sian susu na godang i mantega panganonna: Ai mangan mantega dohot situak ni loba nasa na tading di parsitongaan ni tano i.\n7:23 Ai masa ma di ari na sasada i: Nasa hajongjongan ni saribu kambona hau anggur najolo na mararga saribu rupia, gabe hatubuan ni duriduri dohot sihupi muse.\n7:24 Ingkon marsumbia jala marsior iba laho tusi, ai duriduri jala sihupi nama masa di sandok tano i.\n7:25 Jala saluhut dolok, angka pangguan najolo, ndang be tartopot sian biar mida angka duriduri dohot sihupi, bahen jampalan ni angka lombu nama, jala luntahan ni angka birubiru.


JESAYA 37 - BIBLE & BUKU ENDE ONLINE\n37:1 Jadi dung dibege raja Hiskia hata i, diribahi ma ulosna jala marulos hori ibana laho manopot bagas ni Jahowa.\n37:2 Jadi disuru ma si Eliakim, panahatan ni bagas i dohot si Sebna, juaratulis i rap dohot angka sintua ni malim, rap marulos hori be manopot panurirang Jesaya, anak ni si Amos.\n37:3 Asa didok nasida tu ibana: Songon on do hata ni si Hiskia: Ari hagogotan dohot paminsangon dohot haurahon do ari on; ai nunga jumpang nian hasasanga ni posoposo, hape ndang adong gogo manubuhon.\n37:4 Anggiat tung dibege Jahowa Debatamu hata ni si Rabsake, angka na tinonahon ni raja sian Assur tuanna i, manginsahi Debata na mangolu i, jala ditorui ibana ala ni hata angka naung binege ni Jahowa Debatam; asa patolhas ma tangiang i mangondihon pasipasi na jumpang i.\n37:5 Dung i ro ma angka naposo ni raja Hiskia manopot si Jesaya.\n37:6 Jadi didok si Jesaya tu nasida; songon on ma dohononmuna tu tuanmuna: Songon on do hata ni Jahowa: Unang ho mabiar maradophon hata angka naeng binegem, angka na niinsakkon ni naposo ni raja sian Assur palea ahu.\n37:7 Ida ma, lehononku ma tu bagasan rohana sada tondi, asa begeonna barita jala mulak tu tanona, asa huragehon ibana marhitehite podang di bagasan tanona.\n37:8 Dung i mulak ma si Rabsake, gabe marmusu dompak Libna raja ni Assur i didapot, ai nunga tarbortik tu pinggolna naung borhat ibana sian Lakis.\n37:9 Jala dibege barita taringot tu si Tirhaka raja sian Kus didok halak: Nunga borhat ibana laho marmusu dompak ho. Jadi dung dibege hata i, disuru ma angka suruanna tu si Hiskia mandok:\n37:10 Songon on ma dok hamu tu si Hiskia, raja sian Juda: Unang olo ho paotootoon ni Debatam, na pinangasahonmu mandok: Ndang tagamon lehononna huta Jerusalem tu tangan ni raja sian Assur.\n37:11 Ida ma, nunga dibege ho, na binahen ni angka raja sian Assur tu sude angka luat laho mangarendephon nasida, ia ho hape tung tagamon malua ma?\n37:12 Tung adong ma angka debata ni bangso parbegu na tuk paluahonnasida, angka na siniaphon ni angka daompung? I ma Gozan dohot Haran dohot Resep dohot angka anak ni Eden, angka na maringan di Telasar.\n37:13 Didia nuaeng raja sian Hamat dohot raja sian Arpad dohot raja ni huta Separwaim dohot Hena dohot Iwa?\n37:14 Jadi dibuat si Hiskia ma angka surat i sian tangan ni angka suruani jala dijaha, dung i nangkok ma ibana tu bagas ni Jahowa, jala dipahembang surat i di adopan ni Jahowa.\n37:15 Dung i martangiang ma si Hiskia tu Jahowa songon on:\n37:16 Ale Jahowa Zebaot, Debata ni Israel, na marhabangsahon angka kerubim, sasada ho do Debata ni saluhut harajaon di tano on! Ho do tumompa langit dohot tano on!\n37:17 Sai paeleng ma pinggolmu ale Jahowa, jala tangihon, sai patonggor ma matam ale Jahowa jala ida, jala tangihon sude hata ni si Sanherib, angka na tinonahonna mangarehei Debata na mangolu i.\n37:18 Tongon tahe ale Jahowa, nunga disiaphon angka raja sian Assur saluhut angka bangso dohot luatnasida i.\n37:19 Jala nunga ditimpalhon tu api angka debatanasida, ai ndang tongon Debata angka i, jadijadian ni tangan ni jolma do, hau dohot batu, gabe disiaphon angka i.\n37:20 Onpe ale Jahowa Debatanami, sai palua ma hami sian tanganna, asa mananda saluhut harajaon di tano on, paboa sasada ho do Debata, ale Jahowa!\n37:21 Dung i marsuru ma si Jesaya, anak ni si Amos, tu si Hiskia mandok: Songon on do hata ni Jahowa, Debata ni Israel: Anggo na pinangidom tu ahu, taringot tu si Sanherib raja sian Assur, nunga hutangihon.\n37:22 On do hata na tinonahon ni Jahowa dompak ibana: Mamaus jala mangarehe mida ho do namarbaju, boru Sion i; mangupir do ulu ni boru Jerusalem sian pudim.\n37:23 Ise tahe naung nireheanmu jala nielesanmu, jala dompak ise dipangiar ho soaram jala mamaus matam dompak ginjang? Dompak na badia ni Israel do tahe!\n37:24 Marhite sian tangan ni angka naposom dielesi ho Tuhan i jala nimmu do: Binahen ni hinadeak ni angka huretangku ahu manaek tu ginjang ni angka dolok, tu partalpahan ni Libanon jala tabaonku ma angka hau aresna na timbo i dohot angka marantina na dumenggan i, jala tolhas ahu tu punsuna tu tombak hasoloanna.\n37:25 Nunga huhali jala huinum angka aek i jala huarsik marhitehite palak ni pathu sude angka batang aek Misir.\n37:26 Ndang dung dibege ho, naung hubahen songon i sian na robi, di angka ari na galia hujadihon i? Nuaeng pe huparo; ingkon siap bahenonmu angka huta na gonting bahen timbunan batu.\n37:27 Jala angka pangisina i partangan na so marnangan tarsonggot do jala tarurak; manjadi duhutduhut di ladang do nasida dohot ingkau rata, songon ri tu angka tarup jala antinganoon eme tagan so bibi dope.\n37:28 Nunga huboto hian hundulanmu, haruruarmu dohot habobongotmu dohot pangogaogaonmu dompak ahu.\n37:29 Ala na mangoga ho dompak ahu, jala tolhas tu pinggolhu hajungkatonmu, jala bahenonku ma harihir tu igungmu dohot kokang tu bibirmu jala toguonku ma ho mulak sian dalan haroroanmi.\n37:30 Jala on ma partinandaan di ho: Panganonmu ma sataon on eme sagak, dohot di taon paduahon, alai anggo patolu taonhon manabur ma hamu jala manggotil jala manuan porlak anggur, jala panganonmu parbuena.\n37:31 Jala datdatan ni angka na malua sian pinompar ni Juda, angka pasipasina i marurat tu toru jala marparbuehon parbue tu ginjang.\n37:32 Ai ruar do sian Jerusalem pasipasi dohot angka na malua sian dolok Sion. Hamuruhon ni Jahowa Zebaot patupahon songon i.\n37:33 Dibahen i songon on do hata ni Jahowa taringot tu raja sian Assur: Na so tupa ibana bongot tu huta on, manang siorhononna tusi nanggo sada sumbia manang dapothononna marlombulombu, manang bahenonna hubu humaliang huta i.\n37:34 Ingkon marhite sian dalan haroroanna ibana mulak, alai anggo tu huta on na so tupa ibana bongot, ninna Jahowa.\n37:35 Ai ondinganku do huta on laho paluahon, ala ni ahu dohot ala ni naposongku si Daud.\n37:36 Dung i ruar ma suruan ni Jahowa, jala dibunu di parsaroan ni Assur saratus ualupulu lima ribu halak. Jadi dung hehe nasida sogot manogotna i, ida ma, saluhut nasida nunga gabe bangke.\n37:37 Jadi borhat ma si Sanherib, raja sian Assur laho mulak, laos maringan ibana di Ninive.\n37:38 Jadi uju na marsomba ibana di joro ni Nisrok debatana i, ro ma si Adramelek dohot si Sar-Eser, angka anakna i mambunu ibana marhitehite podang, dung i maporus ma nasida tu tano Ararat. Jadi si Esarhaddon anakna i bangkit raja singkatna.


1 TIMOTEUS 3 - BIBLE & BUKU ENDE ONLINE\n3:1 Hata haposan do on: Ulaon na denggan do pinangido ni na mangalului hasintuaon.\n3:2 Dibahen i, unang ma adong dapot sisurahan di sintua: Harajaan ni sada boruboru ma ibana, marpangontik, marroha, marhapantunon, na las roha martamue, na malo mangajari.\n3:3 Unang ma sisobur tuak, unang pangalinsingi; alai na lambok, pardame jala si impolan di perak.\n3:4 Na malo mangarajai donganna sabagas, paranakkon sioloi ajar mardongan sandok hahormaton.\n3:5 Ai molo so diboto mangarajai isi ni bagasna, tung songon dia ma paturetureonna huria ni Debata?\n3:6 Unang ma halak na imbaru masuk, unang gabe ginjang rohana; jala madabu maon tubagasan uhum ni sibolis i.\n3:7 Ingkon denggan do baritana di halak na di balian, asa unang ibana madabu tubagasan panginsahion dohot sambil ni sibolis i.\n3:8 Songon i do nang angka parhobas: Ingkon na toman do, unang mardua hata, unang sisobur tuak, unang parpangomo sian dalan na so tama;\n3:9 angka na umpeop hahomion ni haporseaon i di bagasan roha na ias.\n3:10 Alai siunjunan jumolo nang nasida; dung pe i, asa jaloonnasida ulaon i, anggo so hasurahan.\n3:11 Songon i ma angka parompuan: Toman, unang sihatahatai donganna; parpangontik, haposan di saluhut.\n3:12 Ia parhobas i, ingkon harajaan ni sada boruboru, angka na umboto manguluhon anakkonna dohot bagasna be.\n3:13 Ai ia dung ture parhobasonnasida, naek situtu ma nasida, jala marhiras ni roha godang marhaporseaon di Kristus Jesus.\n3:14 Husurathon angka i tu ho, huhut mangkirim, tibu ahu ro manopot ho.\n3:15 Alai molo tung gumele ahu, naeng botoonmu, na patut parangehononmu di bagas ni Debata, i ma huria ni Debata na mangolu i!\n3:16 Tiang jala tungkol ni hasintongan i jala tandap balga ni hahomion ni hadaulaton i: Nunga gabe patar Ibana mardaging, dipintori di bagasan Tondi, tarida di angka surusuruan, binaritahon tu angka parbegu, hinaporseaan di portibi on jala tarhinsat di bagasan hasangapon!\nLabel: 1 TIMOTEUS, Alkitab Bahasa Batak, Padan Na Imbaru


JOB 24 - BIBLE & BUKU ENDE ONLINE\n24:1 Boasa ulaning so dibuhul Ibana Nasunhinagogo i angka tingki partubolon, asa diida angka na tumanda Ibana nian angka ari pamalosanna.\n24:2 Sai dipaorot halak parjahat parbalohan, jala dilaum angka parduan birubiru, laos diparmahan do.\n24:3 Diolat nasida halode ni angka na tading di lampin, dibuat ia lombu ni na mabalu bahen singkoram.\n24:4 Dionjar ia halak na pogos sian dalan; ingkon mamolngit be isi ni tano angka na dangol i dibahen nasida.\n24:5 Ida ma, tudoshon halode harangan di halongonan ruar nasida tumopot ulaonna; ingkon sogot nasida hehe magalului sisoroonna; ingkon paraotaotan na ma mangalehon sipanganon tu nasida dohot tu ianakhonna.\n24:6 Ingkon di ladang nasida mansalong gagatonna, jala ingkon putihanna parbue na tading di bagasan porlak anggur ni parjahat.\n24:7 Marsaemara nasida modom bornginna i so marulos, jala ndang marbulusan di panangkihik ni ari.\n24:8 Marudan marari nasida di atas ni angka dolok, ala soada panisioanna gabe dolok batu dihaolhaol.\n24:9 Tung dirapus parjahat i do posoposo sian bagot ni inana, jala disoro dope na alit di halak na pogos bahen gade.\n24:10 Marsangkot bulung halak na pogos dipalaholaho nasida, so marbaju dibahen, jala halak na manarui tibalanna rapar do dipalaho.\n24:11 Ingkon di holangkolang ni parikna nasida mamoro miak, ingkon mauas dipasombu nasida halak na mardege pangilangan anggurna.\n24:12 Ingkon pola morongorong tarbege sian huta i angka na laho mate, jala maungaung suara ni halak na mabugang, alai ndang ditudu Debata na so uhum binahenna i.\n24:13 Di tongatonga ni halak angka na mangalo hatiuron do nasida, ndang olo nasida mananda angka dalanna, jala ndang dijujur nasida angka bogasna.\n24:14 Andos torang dope ari nunga hehe sibunu jolma laho mambunu halak na dangol dohot na pogos, jala bornginna i madoado ibana songon panangko.\n24:15 Mata ni pangalangkup paimahon rambon ni ari, ai ninna rohana do: Ndang adong na marnida ahu nanggo sahalak, jala patinda rupa ibana.\n24:16 Ia dung holom mangarut nasida tu angka jabu, mangkurung do nasida ia arian, ndang dihalomohon nasida hatiuron.\n24:17 Ai tiur ni ari manogotna i tudoshon linggoman ni hamatean di nasida luhutna, ai somal do nasida mangae songgotsonggot mida hamatean.\n24:18 Doras do parjahat i diumbang aek, hona bura partalianna di tano on, ndang be diumboli dalan laho tu angka porlak anggurna.\n24:19 Songon panintak ni logo ni ari marngiarngiar di aek udan, songon i do panompu ni parbeguan di halak na mardosa.\n24:20 Gari bortian ni inana mangkalupahon ibana, jala suda ibana dijepjep angka gulok, ndang be diingot halak ibana, jala marobur do halak parjahat i songon hau na tinaba.\n24:21 Dipupusi halak parjahat do parompuan na hol, na so dung marianakkon, jala ndang maruhum na denggan ibana tu parompuan na mabalu.\n24:22 Alai tahe sai diudut Debata do ngolu ni halak pangarupa marhite sian gogona; hehe do nian ibana muse naung tarsosak rohana di ngoluna.\n24:23 Sanga marhasonangan ibana dibahen Debata, pola dipangatauanhon, alai sai diranapi matana do angka dalannasida i.\n24:24 Sanga dope nasida timbul, hape tongkin nari nunga lonong; mate do nasida songon halak na asing, jala digotil do nasida songon eme di hatotorasna.\n24:25 Alai tung sura so songon i, tung ise ma na tuk manudu gabushu, jala mansoadahon panariasonku?


V Musa 25 | Alkitab TOBA\n← V Musa 26\nV Musa 24 →\nAugust 21, 2008 · 12:55\n25:1 Tung sura marparsalisian dua baoa, ingkon boanon do nasida tu adopan ni paruhuman pauhumhonsa, ingkon pintoran ma halak partigor, jala toruan do halak parjahat.\n25:2 Tung sura patut hona pungkul halak parjahat i, ingkon dohonon ni panguhum ibana marsinggang, asa hona pungkul ibana di adopanna marguru tu hajahatonna godangna.\n25:3 Opatpulu hali do na jadi ibana pungkulon, unang ganda, asa unang sai didatdati mamungkul ibana lobi sian i, atik tung magodangku maon pungkulpungkuli, gabe marlea donganmu di adopanmu.\n25:4 Ndang jadi huntamonmu baba ni horbo, uju mardege ibana.\n25:5 Molo tampak maringan halak na marhahamaranggi, hape mate sahalak sian nasida ndang tubuan anak, ndang jadi pamulion parompuan, jolma ni halak na mate bahen jolma ni halak ruar, ingkon anggina i do mareakkon nasida bahen jolmana pajongjongkon pomparan di hahana.\n25:6 Ia anak buhabaju na tinubuhonna i ingkon marpanggoarhon goar ni amana na mate, asa unang pidom goarna i sian Israel.\n25:7 Alai tung sura ndang lomo roha ni baoa i pagodangkon jolma ni hahana i, ingkon nangkok jolma ni hahana i tu harbangan ni huta i mandapothon angka sintua huhut mandok: Manjua do anggingki pajongjongkon goar ni hahana di Israel, ndang olo ibana mangabia ahu.\n25:8 Dung i ingkon jouon ni angka sintua ni huta i ma ibana huhut mangapoi ibana; hape molo tong dipirhon rohana i mandok: Ndang lomo rohangku mangabia nasida.\n25:9 Ingkon ro ma jumonok jolma ni hahana i tu lambungna di adopan ni angka sintua i, laos tanggalanna ma sipatuna sian patna jala tijuranna bohina, huhut dohononna mangalusi: Ingkon songon i do bahenon tu baoa, na so olo pajongjong pomparan tu hahana.\n25:10 Jala ingkon dohonon ni halak goarna di Israel: Jabu ni halak naung tinanggalan sipatuna.\n25:11 Molo marparsalisian dua baoa sama donganna, gabe ro tahop jolma ni na sahalak naeng paluahon sinondukna sian tangan ni na mambunu ibana, gabe disoro tanganna laos ditiop na niabitanna.\n25:12 Ingkon gotaponmu tangan ni parompuan i, ndang jadi moralangalang roham.\n25:13 Ndang jadi mardua batu timbangan ho peoponmu di bagasan hajutmu, sada na balga jala sada na metmet.\n25:14 Ndang jadi mardua ampang ho di bagasan jabum, sada na balga sada na metmet.\n25:15 Ingkon marbatu timbangan na botul jala na sintong ho, ingkon marampang na botul jala na sintong ho, asa leleng ho mangolu di tano, silehonon ni Jahowa, Debatam tu ho.\n25:16 Ai marbiasbias do roha ni Jahowa, Debatam mida ganup jolma na mangulahon sisongon i, mida ganup jolma tahe na mangulahon hageduhon.\n25:17 Ingkon paingotingoton ni roham do uhum na binahen ni halak Amalek tu ho di tongan dalan, uju na ruar i hamu sian Misir.\n25:18 Na niambatambatna i ho di tongan dalan jala binununa sian ho luhut halak na mandate angka na ro sian pudi, uju na maheu ho jala loja, gabe so marhabiaran ibana tu Debata.\n25:19 Ia dung marhasonangan ho, dibahen Jahowa, Debatam maradophon sude angka musum humaliang di tano silehonon ni Jahowa, Debatam tu ho bahen partalianmu, ingkon siaphononmu ma parningotan di halak Amalek sian toru ni langit; ndang jadi halupahononmu.


Résidence Vignec Village*** à Saint Lary Soulan\n163 601 65\nRésidence de tourisme 3* - A moins d'1km de Saint Lary - A 600m des pistes - Navette gratuite - 100km de pistes - Casiers à skis individuels - Parking...\nDim. 24 mars au Dim. 31 mars -30% = 181 €\nSam. 23 mars au Sam. 30 mars -30% = 202 €\nDim. 24 mars au Dim. 31 mars -30% = 216 €\n709 € 488 € /logt.\nDim. 24 mars au Dim. 31 mars -31% = 488 €\nMer. 20 mars au Mer. 27 mars -30% = 286 €\n873 € 601 € /logt.\nDim. 24 mars au Dim. 31 mars -31% = 601 €\nDescriptif Résidence Vignec Village***\nLocalisation Résidence Vignec Village***\nAvis sur Résidence Vignec Village***


II KRONIKA 14 - BIBLE & BUKU ENDE ONLINE\n14:1 Jala diulahon si Asa do na denggan dohot lomo ni roha ni Jahowa, Debatana i.\n14:2 Ai dipaholang do angka langgatan pamelean tu debata sileban dohot angka tambak, jala ditapori angka ganaganaan jala ditaba angka sombaon.\n14:3 Dung i martingting ma ibana tu Juda mandokkon mangalului Jahowa, Debata ni ompunasida i dohot mangulahon patikna dohot tonana.\n14:4 Dipaholang huhut sian saluhut huta ni Juda angka tambak dohot tiang parsombaan. Jadi mardemak ma harajaon i di hinarajaonna i.\n14:5 Dipungka huhut angka huta na gonting di Juda, ala mardemak tano i, jala ndang masa hamusuon dompak ibana di angka taon uju i; ai Jahowa do manumpak ibana sonang.\n14:6 Dung i ro ma hata ni rajai tu halak Juda: Tole ma itapauli ma angka huta on jala itapagonting parikna humaliang, tole angka partanobatoan, pargumbangan dohot ransangransang, ai hita dope nampuna tano i, ala italului, Jahowa, Debatanta i, italului Ibana tutu jadi ditumpak hita sonang humaliang. Jadi tole ma nasida umpungka huta, laos manjadi do antong.\n14:7 Dung i adong ma di si Asa sada parduaan parangan, angka na marlombulombu dohot marhujur, sian Juda tolu ratus ribu jala sian Benjamin angka na marlombulombu parinse dohot do umboto manintak sior dua ratus ualupulu ribu halak; luhutna i angka ulubalang na begu do.\n14:8 Dung i borhat ma mandopang nasida si Jara, halak Etiopia manguluhon paranganna sajuta halak toropna dohot tolu ratus hureta porang, pola sahat ibana tu Maressa.\n14:9 Jadi borhat ma si Asa manjumpangkon ibana, rap dipaodor do paranganna di rura Zera mardonokkon Maressa.\n14:10 Dung i joujou ma si Asa tu Jahowa, Debatana, ninna ma: Ale Jahowa, ndang adong dia imbarna anggo di Ho, manolongi halak na margogo dohot na so margogo; sai tolongi ma hami, ale Jahowa, Debatanami, ai tu Ho do hami marpangatauan, jala mangasahon Goarmu do hami umbahen na ro mangalo halak na toropon! Ale Jahowa, Ho do Debatanami! Sai unang ma margogo jolma na gale i, anggo so mardonganhon Ho.\n14:11 Dung i ditaluhon Jahowa ma halak Etiopia maradophon si Asa dohot Juda, gabe maporus halak Etiopia.\n14:12 Dung i dieak si Asa rap dohot bangso donganna i ma nasida, sahat ro di Gerar. Jadi marragean ma halak Etiopia, ndang tarbahen nasida be manuhenuhe, ai tung rendep do nasida maradophon Jahowa dohot maradophon paranganna i; jadi maruli tabantaban halak Juda mansai godang.\n14:13 Dipapatu nasida huhut sude huta angka na humaliang Gerar, ai nunga madabu hasonggoton sian Jahowa tu nasida, gabe halak Juda martaban duduk sude huta i, ai mansai godang tabantaban di bagasan.\n14:14 Tole huhut angka undungundung ni dorbia dapotsa gabe diboan mansai godang birubiru dohot unto, dung i mulak nasida tu Jerusalem.